Ana səhifə » Qəzetin pdf formatı\t» Vergi Məcəlləsinə dəyişikliklər ölkə iqtisadiyyatının inkişafına və əhalinin rifah halının yaxşılaşmasına yönəlib\nBu il yanvarın 1-dən Vergi Məcəlləsində qüvvəyə minmiş dəyişikliklər vergi uçotunun şəffaflaşdırılması, “kölgə iqtisadiyyatı”nın minumuma endirilməsi, əmək münasibətlərinin leqallaşmasına xidmət etməklə yanaşı, ölkə iqtisadiyyatının inkişafına və əhalinin rifah halının yaxşılaşmasına yönəlib. Bu dəyişikliklər nəticəsində dövlət büdcəsinə vergi yığımları artıb, neft və qeyri-neft sektorundan vergi daxilolmaları proqnoz göstəricilərindən xeyli çox olub.\nBəzi statistik rəqəmlərə nəzər salaq. Cari ilin ilk rübündə dövlət büdcəsinə Vergilər Nazirliyi tərəfindən 1 milyard 672,9 milyon manat vergi yığımı daxil olub, proqnoza 110,4 faiz əməl edilib, əvvəlki ilin müvafiq dövrü ilə müqayisədə 16,5 faiz və ya 236,4 milyon manat çox vəsait toplanıb. Ödənilən vergilərin 30,9 faizi neft-qaz sektorunun, 69,1 faizi isə qeyri-neft-qaz sektorunun payına düşüb. Qeyri neft-qaz sektoru üzrə vergi daxilolmalarının artımı 18,3 faiz təşkil edib.\nBu ilin ilkin nəticələri deməyə əsas verir ki, yanvarın 1-dən qüvvəyə minmiş yeni vergi dəyişiklikləri mütərəqqi olmaqla yanaşı, arzuolunan nəticələri verməkdədir.\nPrezident İlham Əliyev Nazirlər Kabinetinin 2019-cu ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunmuş iclasındakı çıxışında da vergi və gömrük sahəsində həyata keçirilən islahatların nəticələrini yüksək qiymətləndirərək bu dəyişikliklərdən sonra büdcə daxilolmalarının artdığını vurğulayıb: "Birinci rübdə büdcə daxilolmaları ciddi şəkildə - 200 milyon manatdan çox artıb. Bunun 150 milyon manatdan çox hissəsini vergi sahəsində, 50 milyon manatdan çox hissəni isə gömrük sahəsində əldə etmişik".\nDövlətimizin başçısı vergi orqanlarının qeyri-neft sektorundan daha çox - 136 milyon manat vergi topladığını deyərək bunu islahatların bariz nümunəsi kimi qiymətləndirib.\nBeləliklə, vergi sahəsində islahatların ilkin nəticələri göz qabağındadır. Sevindirici haldır ki, bunlar vergiödəyiciləri ilə vergi orqanları arasında qarşılıqlı etimadın yüksəldilməsi və şəffaflığın daha da artırılması, sahibkarlara əlverişli şəraitin yaradılması fonunda baş verir.\nDəyişikliklərin əsas istiqamətləri\nVergi Məcəlləsinə edilmiş dəyişikliklər əsasən, bir neçə istiqaməti əhatə edir. Buraya ölkədə sahibkarlığın dəstəklənməsi, vergidən yayınma hallarının və “kölgə iqtisadiyyatı”nın miqyasının azaldılması, vergitutma bazasının genişləndirilməsi, vergi inzibatçılığının təkmilləşdirilməsi və eyni zamanda, vergi güzəştlərinin səmərəliliyinin yüksəldilməsi daxildir. Bundan başqa, sahibkarlığın dəstəklənməsi məqsədilə Vergi Məcəlləsinə edilən dəyişikliklər əsasən sadələşdirilmiş verginin dərəcəsinin bütün ölkə ərazisində 2 faiz müəyyən edilməsi, pərakəndə ticarət və iaşə sahələrində nağdsız ödənişlər üzrə güzəştlərin verilməsi, inzibati şikayət zamanı bank hesabından və ƏDV-nin depozit hesabından pul vəsaitinin silinməsinin dayandırılmasını nəzərdə tutur.\nSözügedən dəyişikliklər sırasında mikro və kiçik sahibkarlıq subyektləri üzrə sahibkarlığın dəstəklənməsi xüsusi yer tutur. Belə ki, cari ildən etibarən mikro və kiçik sahibkarlıq subyektlərinin balanslarında olan əsas vəsaitlər üzrə sürətli amortizasiya normaları tətbiq edilir, kiçik sahibkarlıq subyektləri şəffaf uçot apardıqları halda, onlara əlavə vergi güzəşti verilir. Kiçik və orta biznes (KOB) klasterinə daxil olan şirkətlər KOB reyestrində qeydiyyata alındıqları andan etibarən 7 il müddətinə mənfəət, torpaq və əmlak vergilərindən azad edilirlər, həmçinin KOB klasterinə daxil olan şirkətlər tərəfindən istehsal və emal məqsədilə texnika, texnoloji avadanlıq və qurğuların idxalı 7 il müddətinə ƏDV-dən azad olunur.\nVergidən yayınmanın və “kölgə iqtisadiyyatı”nın miqyasının azaldılması məqsədilə Vergi Məcəlləsinə edilən dəyişikliklər aylıq əməkhaqqı 8 min manatadək olduqda gəlir vergisinin 0 dərəcə ilə, əməkhaqqı 8 min manatdan çox olduqda isə 8 min manatdan çox olan məbləğin 14 faizi həcmində müəyyənləşdirilməsi, ƏDV-nin müəyyən hissəsinin istehlakçılara geri qaytarılması və digər məsələləri də əhatə edir.\nQeyd edək ki, Vergi Məcəlləsinə edilən dəyişikliklərdən sonra gəlir vergisi ən çox müzakirə olunan mövzulardan birinə çevrilib. Bu dəyişiklik nəticəsində özəl qeyri-neft sektorunda əmək müqaviləsinə əsasən fəaliyyət göstərən hər bir muzdlu işçi çox əhəmiyyətli dərəcədə vergi güzəşti əldə edib. Məsələn, ayda 8 min manata qədər gəlir əldə edən fiziki şəxslərin gəlir vergisi 0 faizə endirilib. Bu, bir tərəfdən vətəndaşlara və qeyri-neft sektorunun inkişafına, digər tərəfdən, leqallaşma prosesinə verilən töhfədir.\nEkspertlərin fikrincə, bu dəyişiklik həm də əhalinin orta və uzun müddətdə sosial müdafiəsinin gücləndirilməsinə yönəldilib. Çünki on minlərlə vətəndaş faktiki olaraq muzdlu işçi kimi çalışıb, ancaq əmək müqavilələri, ümumiyyətlə mövcud olmayıb. Yaxud da, əmək müqavilələri mövcud olsa da, real əməkhaqqı göstərilməyib.\nDigər mühüm bir tələb isə işçilərlə əmək münasibətlərinin leqallaşdırılması ilə bağlıdır. Əmək Məcəlləsində nəzərdə tutulmuş qaydada əmək müqaviləsi hüquqi qüvvəyə minmədən işəgötürən tərəfindən fiziki şəxslərin hər hansı işlərin (xidmətlərin) yerinə yetirilməsinə cəlb edilməsi qanunla qadağandır və sahibkarlar işçilərlə əmək müqaviləsi bağlamalı, təqdim etdikləri hesabatlarda real əmək haqlarını düzgün göstərməlidirlər. Belə hallara yol verilməsi gəlirlərin gizlədilməsinə (azaldılmasına) şərait yaradıldığına görə işəgötürənlərə maliyyə sanksiyaları tətbiq edilə bilər. Vergi Məcəlləsinə edilmiş son dəyişikliklərə əsasən, işəgötürənə hər bir belə şəxs üzrə təqvim ili ərzində bu cür hala birinci dəfə yol verdikdə 2 min manat, ikinci dəfə yol verdikdə 4 min manat, üç və daha çox dəfə yol verdikdə 6 min manat məbləğində maliyyə sanksiyası tətbiq edilir.\nYeri gəlmişkən, dövlətimizin başçısının təşəbbüsü ilə Vergi Məcəlləsinə edilən dəyişikliklər paketinə belə bir yenilik əlavə olunub ki, əksər biznes sahələrində baş verən və “kölgə” mahiyyəti daşıyan pozuntular ilk dəfə aşkarlandıqda sahibkara maliyyə sanksiyası deyil, xəbərdarlıq olunur. Bununla bağlı Vergilər naziri Mikayıl Cabbarov müsahibələrinin birində deyib: “Bu, açıq və aydın şəkildə dövlətin siyasətini əks etdirir. Yəni burada məqsəd heç bir şəkildə cərimə və sanksiya ilə deyil, ilk növbədə vergiödəyicisinə onun yol verdiyi pozuntunu göstərərək şüurlu şəkildə aradan qaldırması üçün daha bir şans verməkdir. Amma bu baş vermədiyi təqdirdə, təbii olaraq, bütün məsələlər hüquqi çərçivədə həll edilməli və dövlətin qanunlarına riayət olunmalıdır. Dövlət orqanlarının və konkret olaraq Vergilər Nazirliyinin işi məhz bundan ibarətdir. Bunun üçün bizim həm səlahiyyətimiz, həm peşəkar bacarıqlarımız mövcuddur. Leqallaşma könüllü şəkildə baş vermədiyi halda, biz öz səlahiyyətlərimizdən istifadə edirik”.\nVergiödəyicilərinin qeydiyyatında və əmək müqavilələrinin sayında ciddi artım var\nVergi Məcəlləsinə edilən son dəyişikliklər cari ilin ilk rübündə vergi daxilolmalarının artması ilə yanaşı, vergiödəyicilərinin qeydiyyatına və əmək müqavilələrinin sayına da təsir göstərib. Belə ki, mayın 1-nə qeydiyyatda olan vergiödəyicilərinin sayı 1 milyonu ötüb.\nYanvar-aprel aylarında qeydiyyatdan keçən vergiödəyicilərinin sayı isə 36 min 558 olub. Onlardan 4 min 584-ü hüquqi şəxslər, 31 min 974-ü isə fiziki şəxslərdir. Ötən ilin müvafiq dövrü ilə müqayisədə vergiödəyicilərinin sayında 32,4 faiz artım müşahidə edilib. Dörd ayda qeydiyyatdan keçən 4 min 427 kommersiya-hüquqi şəxsin 70,6 faizi elektron qaydada qeydiyyata alınıb. Həmin müddətdə qeydiyyatdan keçən vergiödəyicilərinin 54,8 faizi regionların payına düşür. Bu da onu deməyə əsas verir ki, qanunvericilikdə edilən dəyişikliklər, biznes mühitinin yaxşılaşması istiqamətində atılan addımlar vergiödəyicilərinin sayına təsir edib.\nQeyri-neft sektorunda rəsmiləşdirilmiş əmək müqavilələrinin sayında isə bu ilin ilk 4 ayında 58 min artım olub. Bu da əyani göstərir ki, atılan addımlar öz effektini verməkdədir.\nSəyyar vergi yoxlamalarının sayı azalıb\n2018-ci ildən başlayaraq səyyar vergi yoxlamalarının sayının azaldılmasına üstünlük verilir. Bu resurslar daha çox vergiödəyicisinin maariflənməsinə, ona xidmət göstərilməsinə yönəldilib. Nəticədə, könüllü vergi əməletməsi əhəmiyyətli dərəcədə artıb. Əgər ötən illərdə vergi daxilolmalarının böyük hissəsi səyyar vergi yoxlamaları nəticəsində baş verirdisə, bu il həmin dinamika əhəmiyyətli dərəcədə dəyişib.\nÖtən il 2017-ci illə müqayisədə səyyar vergi yoxlamalarının sayı təxminən 3 dəfə azalıb. Bu ilin birinci rübündə də 2018-ci ilin eyni dövrünə görə 3 dəfə az səyyar vergi yoxlaması keçirilib.\n2019-cu ilin birinci rübündə isə açılmış yoxlamaların sayı əvvəlki ilin müvafiq dövrü ilə müqayisədə 86,9 faiz, başa çatdırılmış yoxlamaların sayı 75,2 faiz azalsa da, yoxlamalarla hesablanmış əlavə vəsaitin məbləği cəmi 3,7 faiz azalıb. Bir yoxlamaya düşən dövriyyənin məbləği əvvəlki dövrlə müqayisədə 47,7 faiz artıb. Həmçinin bu müddət ərzində vergi borcu 14 milyon 624 min manat olan 1858 sayda vergiödəyicisi və vəzifəli şəxslərin məhkəmə qərarı əsasında ölkədən getmə hüququ məhdudlaşdırlıb ki, bunun nəticəsində də borcun 50 faizdən çoxu dövlət büdcəsinə ödənilib. Lakin bütün bunlara baxmayaraq, vergi plan-proqnozlarının icrası artıqlaması ilə yerinə yetirilib. Bu, o deməkdir ki, dövlətə inam var, biznesdə şəffaf işləməyə üstünlük verilir.\nCari ildən bir çox sahələrdə vergi yükü azaldılıb. Eyni zamanda, bütün sivil cəmiyyətlərdə qəbul olunduğu kimi, vergi öhdəliklərinin hər bir vergiödəyicisi tərəfindən tam həcmdə, istisnasız qarşılanması tələbi irəli sürülüb.\nBundan başqa, vergiödəyicilərinin hüquqlarının hərtərəfli qorunmasını təmin etmək üçün bu yaxınlarda Vergilər Nazirliyinin nəzdində Vergi Ombudsmanı İnstitutu da yaradılıb.\nDünya Bankı vergilərin ödənilməsi üzrə Azərbaycanın mövqeyini yüksək qiymətləndirib\nHeç də təsadüfi deyil ki, Dünya Bankının hazırladığı "Doing Business-2019” hesabatında Azərbaycan 190 ölkə arasında 32 pillə irəliləyərək 57-ci pillədən 25-ci (o cümlədən vergilərin ödənilməsi üzrə 35-ci pillədən 28-ci) yerə yüksəlib. Vergilərin ödənilməsi sahəsində ("Doing Business” üzrə bal 85,23) də Azərbaycanın layiq olduğu 28-ci yer kifayət qədər yüksək hesab edilməlidir.\nBunun bir çox səbəbi var. Həmin səbəblər sırasında işəgötürən tərəfindən ödənilən sosial sığorta haqqının dərəcəsinin 22 faizdən 15 faizə endirilməsini, ƏDV-nin qaytarılması ilə bağlı vergi orqanlarına təqdim olunmalı ərizənin elektronlaşdırılmasını, vergiödəyiciləri üçün əvəzləşdirilən vergi məbləğinin hesabat dövrü ərzində hesablanmış rəqəmdən artıq olan hissəsinin vergiödəyicisinin vergi və gömrük orqanlarına elektron formada ərizəni verdiyi vaxtdan 4 aydan gec olmayaraq qaytarılmasını, eləcə də ƏDV-nin 3 ay ərzində geri qaytarılması müddətinin aradan qaldırılmasını göstərmək mümkündür.\nBunlardan əlavə, əgər əvvəllər sosial sığorta ödənişləri, mənfəət vergisi və ƏDV-ni ödəmək üçün cəmi 159 saat vaxt tələb edilirdisə, indi həmin rəqəm 113 saata enib. Eyni zamanda, sosial sığorta ödənişlərinin mənfəətdəki xüsusi çəkisi də azalıb. İndi həmin rəqəm 24,82 deyil, 20,29 faizdir.\nBütün bu faktlar deməyə əsas verir ki, vergi sahəsində həyata keçirilən mütərəqqi islahatlar əlverişli biznes və vergi mühitinin formalaşmasına xidmət etməklə, ölkənin sosial iqtisadi inkişafına öz töhfəsini verəcək və davamlı xarakter alacaq.


Bakıda da satılan dərman insan həyatına təhlükəlidir\nRusiyanın hüquq-mühafizə və səhiyyə orqanları ölkə ərazisində və yaxın xaricdə yayılan "Boyarışnik" (Yemişan) cövhəri ilə bağlı həyəcan təbili çalıb. Hazırda İrkutskda "Boyarışnik" cövhərindən zəhərlənənlərin sayı durmadan artır.\nAxar.az Sputnik-ə istinadən xəbər verir ki, bu barədə Lenin rayonunun prokuroru Stanislav Zubovski bildirib.\n"Vəfat etmiş 26 nəfərdən 6-sının meyiti Novo-Leninodan tapılıb: ikisi kollektordan, 4-ü isə mənzildən. Şəhərdə "Boyarışnik"in satıldığı 100-dən artıq nöqtə aşkarlanıb", - prokuror bildirib.\nOnun sözlərinə görə, asayiş keşikçiləri artıq bu zəhərli dərmanın yayımı ilə məşğul olan iki nəfəri saxlayıblar. İki mindən artıq dərman vasitəsi qanunsuz dövriyyədən çıxarılıb. "Hazırda müstəntiqlər polis əməkdaşları ilə birlikdə sözügedən məhlulun yayıldığı, haqqında ilkin məlumatların əldə olunduğu ticarət mərkəzlərində axtarışlar aparırlar. Bu spirtli məhlulun hazırlandığı 100-də çox yer aşkarlanıb", - Rusiya Federasiyasının İstintaq Komitəsinin məlumatında bildirilir.\nHazırda bütün aidiyyəti qurumlar baş vermiş hadisə ilə bağlı tədqiqat aparır. Daha əvvəl mütəxəssislər bu spirtli məhlulu analiz ediblər və onun tərkibində metanol aşkarlayıblar. Qeyd edək ki, Rusiya istehsalı olan "Yemişan cövhəri" Azərbaycan apteklərində də satılır. /\nTeqlər : #Bakıda da satılan dərman insan həyatına təhlükəlidir,\nAzərbaycana 5 adda dərman vasitəsinin idxalına QADAĞA


Balam nə vaxt dil anlar?! » YeniQadın.biz - Qadinlarin Sevimli Sayti\nUşaq danışmayanda onu başa düşmək çətindir. Xəstə olanda harasının ağrıdığını, nə hiss etdiyini, niyə ağladığını deyə bilmir. Bu hallar valideynləri çox üzür. Onlar uşağın ətrafda baş verənləri anladığını da müəyyən edə bilmirlər. Bu səbəbdən də səbirsizliklə uşağın dil açmasını gözləyirlər. Ana övladının qırıq səslərlə nə demək istədiyini birtəhər başa düşsə də, başqaları bacarmır.\nLoqoped Həmidə Həsənovanın sözlərinə görə, uşağı danışmağa 4-5 ayından öyrətmək lazımdır: "Bu dövrdə uşaq qığıldamağa başlayır. Bir neçə aydan sonra isə uşaq "öz dilində" danışır. O, bunu etdikdə uşağa mütləq cavab vermək lazımdır".\nH.Həsənova bildirib ki, əvvəlcə uşaqda hecaları təkrarlamağı inkişaf etdirin: "Uşaq hecalara oxşar səslər çıxarır, dediklərinizə diqqətlə qulaq asırsa, ona sadə sözləri hecalayaraq dəqiq deməyə başlayın. Misal üçün, "a-na", "a-ta", "nə-nə", "bi-bi", "bə-bə" kimi sadə və qısa sözləri öyrədin. Uşaq deyən sözlərə diqqətlə qulaq asın. Hansı hərfləri deyə bildiyinə fikir verib həmin hərflərdən ibarət sözləri öyrətməyə çalışın".\nMüsahibimiz qeyd edib ki, uşağı danışdırmaq üçün əşyaları adı ilə tanımağı öyrədin. Ona izah edin ki, "bu stoldur", "bu stuldur", "bu maşındır", "bu oyuncaqdır", "bu sudu" və s. Uşaqla intellektini məşq etdirən oyunlar oynayın. Otaqda olan əşyanın adını deyib harada olduğunu soruşun. Artıq yarım ildən sonra "hanı?" deyəndə, uşaq axtardığınız əşyaya baxacaq. Yaxşı olar ki, əlvan rəngli, maraqlı əşyalar seçəsiniz. Daim eyni yerdə olan əşyaları öyrətmək isə daha yaxşı effekt verir. Uşaq əşyanı gözlərilə axtararkən hər dəfə eyni yerdə tapanda onun adını daha yaxşı yadda saxlayacaq. Uşaq əşyaları yadda saxlayandan sonra onu hərəkət etməyə təhrik edin: "Çarpayıda uzan", "maşını ver", "kresloda otur", "fincanı ver" və s.\nUşağa danışmağı öyrədərkən öz adını yadda saxlamağı öyrətmək vacibdir. Bunun üçün uşağı tez-tez adı ilə çağırmaq lazımdır.\nUşaq 7 ayına çatanda ona qısa oyun-şeirlər öyrətmək olar. Oyun-şeirlər zamanı uşağa müəyyən əl hərəkətləri ilə bərabər sözlər də öyrədilir. Bir müddət sonra uşaq özü əli ilə hərəkətləri edib şeiri təkrarlamağa cəhd edəcək.\nUşağın 10 ayı olanda böyüklərin nitqini təqlid etməyə başlayır. Valideynlərini təqlid edərək yeni hecaları səsləndirir. Əvvəlcə uşaq valideynlərin bir-biri, başqa adamlarla və ya onunla söhbətinə diqqətlə qulaq asır, sonra onların dedikləri sözləri təkrarlamaq istəyir. Bəzən o, sözləri deyə bilməsə də, intonasiyanı təkrarlayır.\nBir yaşında uşaq artıq böyüklərin istəklərinə, tələblərinə reaksiya verir. O, ətrafda baş verən hər şeyi qavrayır və gördüklərindən təsirlənir. O bu dövrdə özünü aparmaq qaydasını öyrənir, biliklərə yiyələnir. Bir yaşdan üç yaşa qədər valideynlər uşağa çox şey verə bilər. Uşaq bu yaş dövründə yaxşı öyrənir və qaydalara riayət edir. Adətən uşağın 1 yaşı olanda, artıq o, bir neçə sözü dəqiq və anlayaraq deyir. 1 yaşdan sonra danışıq lüğəti hər həftə artır.\nUşaqlarda danışa bildikləri yaş dövrü fərqlidir. Lakin valideynlər nitq qabiliyytini inkişaf etdirməkdə övladlarına kömək edə bilərlər. Həkim məsləhət görür ki, uşaq danışmağı tez öyrənsin deyə onunla çox danışın. Mətbəxdə yemək bişirəndə, televizora baxanda belə onunla söhbət edin. Yemək bişirirsinizsə, ona sadə sözlərlə nə etdiyinizi başa salın. Əgər gəzintiyə getmək fikriniz varsa, uşağa bu haqda bildirin. Onu geyindirən zaman bu haqda söhbət edin. Ona ətək və ya şalvar, köynək, papaq və s. geyindirəcəyinizi başa salın. Ümumiyyətlə, onunla bölüşün. Sizinlə ünsiyyətə çox ehtiyacı var. Harasa gedəcəksizsə, onunla bu haqda danışın. Gedəcəyiniz yeri təsvir edin. Getdikdə nə edəcəyinizi, özünüzlə gəzintiyə nə aparacağınızı da deyin. Uşaqla təmiz havada gəzdikdə gördüyünüz çiçək, ağac, quşlardan danışın.\nQəribə səslənsə də, texniki avadanlıqların, maşınların, heyvanların, küləyin, yağışın, dolunun səslərini imitasiya etmək nitqin inkişafına müsbət təsir edir. Loqoped bildirir ki, tezliklə uşaq da valideynin diqqətini cəlb etmək üçün itin, pişiyin, maşının səslərini ifadə edəcək. "Bu zaman cümlələrinizlə nəyin baş verdiyini izah edərək uşağa dəstək olun. Uşaq tez danışsın deyə, onun kiçik motorikasını inkişaf etdirmək lazımdır. Bunun üçün kiçik əşyalarla, plastilinlə oynamaq yaxşı effekt verir. Plastilindən uşaq üçün nağıl və ya cizgi filmləri qəhrəmanlarını düzəldin. Qəhrəmanların bədən hissələrinin adını deyərək, bir-bir göstərin. Geyimlərin rəngi barədə məlumat verin. Nağılın məzmununu danışın".\nHəmsöhbətimizə görə, artıq 2-3 yaşında uşağı iş görməyə həvəsləndirmək olar. Əvvəlcə uşaqda hər şey çox səliqəsiz alınacaq, amma tədricən öyrənəcək.\nH.Həsənova bildirib ki, uşağın nitqi tez inkişaf etsin deyə ona tez-tez nağıl danışmaq, kitab oxumaq lazımdır. Birgə mahnı oxumaq da uşağı çox əyləndirir, üstəlik yeni sözləri öyrədir.


Qadın boksçu ərini döyərək öldürdü\nİDMAN 08 dek 2020, 08:43\nBraziliyalı qadın boksçu Vivian Obenauf həyat yoldaşını döyərək öldürməkdə ittiham olunur.\nBu barədə “New York Post” məlumat yayıb.\nİdmançının ərini küt alətlə döydüyü qeyd olunur.\nKaryerasını bitirdikdən sonra V.Obenauf idman zalı açıb. Cütlük bu ilin yanvar ayında evlənib.(oxu.az)


22:15 19 Iyun 2019\n17:12 19.06.2019 İlham Əliyevin sosial inqilabı davam edir\n17:06 19.06.2019 İlham Əliyevin yeni sosial paketi 2 milyon vətəndaşın sosial rifahını yüksəldəcək\n17:03 19.06.2019 Minimum əməkhaqqının artımı birbaşa olaraq 950 min nəfəri əhatə edəcək\n17:01 19.06.2019 Sahibə Qafarova: Azərbaycanda əhalinin sosial müdafiəsinin gücləndirilməsi siyasəti ardıcıl xarakter daşıyır\n17:00 19.06.2019 Anar Əliyev: Həyata keçirilən sosial siyasətin mərkəzində Azərbaycan vətəndaşı durur\n16:59 19.06.2019 Xanlar Fətiyev: İkinci sosial paketin müsbət nəticələri bütün ailələrdə hiss olunacaq\n16:57 19.06.2019 Pensiyanın minimum məbləği 200 manata çatdırılır və artım 660 min pensiyaçını əhatə edəcək\n16:56 19.06.2019 Ekspert: Minimum əməkhaqqının artırılması iqtisadi və sosial islahatlarla bağlı siyasətin davamlılığını təsdiqləyir\n16:53 19.06.2019 Vüsal Qasımlı: Prezidentin imzaladığı yeni sosial paket 2 milyondan çox insanı əhatə edəcək\n16:52 19.06.2019 Elman Nəsirov: Son sərəncamlar bir daha göstərdi ki, Prezidentin siyasətinin mərkəzində Azərbaycan vətəndaşının rifahı dayanır\n15:09 19.06.2019 Sudanda texnokratlar hökuməti təşkil olunacaq\n15:08 19.06.2019 Malidə 41 nəfər öldürüldü\n15:07 19.06.2019 Filadelfiyada rekord həcmdə kokain tapıldı\n15:07 19.06.2019 İndoneziyanın paytaxtı köçürülür\n15:06 19.06.2019 ABŞ Ukraynaya 250 milyon dollarlıq hərbi yardım ayıracaq\n15:01 19.06.2019 “Eternity-2019” təliminin planlaşdırma konfransı keçirilib\n14:57 19.06.2019 İƏT Xarici İşlər Nazirləri Şurasının Azərbaycanın diplomatik xidmət orqanlarının 100 illiyinə həsr olunan simulyasiyası keçirilib\n14:56 19.06.2019 Azərbaycan səfiri etimadnaməsini Bəhreynin Kralına təqdim edib\n14:54 19.06.2019 Milli Məclisin Müdafiə, təhlükəsizlik və korrupsiya ilə mübarizə komitəsinin iclası keçirilib\n14:53 19.06.2019 İyunun 20-də bəzi şimal və qərb rayonlarında yağış yağacağı proqnozlaşdırılır\n14:52 19.06.2019 Monteneqro BMT-nin İqtisadi və Sosial Şurasına üzv seçilib\n14:48 19.06.2019 Azərbaycanda bu günədək 427,8 min hektar sahədə taxıl biçini aparılıb\n14:42 19.06.2019 Özbəkistan portalı Ermənistan-Azərbaycan Dağlıq Qarabağ münaqişəsi ilə bağlı məqalə yayıb\n14:41 19.06.2019 Müdafiə naziri: Tabeliyinizdə olan şəxsi heyəti Vətənə sevgi və düşmənə nifrət ruhunda tərbiyə etməlisiniz\n13:46 19.06.2019 İsrailin TPS xəbər agentliyi AZƏRTAC ilə əməkdaşlıq əlaqələri qurmaqda maraqlıdır\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Dəvətikanının qurudulmuş kökünü çay kimi dəmləyib içmək faydalıdır\nDəvətikanının qurudulmuş kökünü çay kimi dəmləyib içmək faydalıdır\nDəvətikanı bir növ səhranın meşə zolağı sayılır. Açıq şəraitdə qum sürüşüb səhraya düşür, dəvətikanı isə dərin kökləri ilə qum axınlarının qarşısını alır. Hətta Abşeron şəraitində böyük həyətyanı sahəsi olanlar dəvətikanını kəsib qurudur, onları bir-birinə calayıb uzun məftiləbənzər bir dolaq yaradır, sonra isə quma batırırlar ki, qum axınlarının qarşısı alınsın.\nAZƏRTAC xəbər verir ki, Abşeron yarımadasında dəvətikanından ən çox meyvə qurudulanda istifadə edirlər. Soyuducunun olmadığı vaxtlarda qışa ehtiyat yığmağa ehtiyac yaranırdı. Dəvətikanı yığılır və qurudularaq sıxılırdı. Yay vaxtı onun üstündə əsasən əncir qurudulurdu. İstər ənciri, istərsə də digər meyvələri qurudarkən onun hər tərəfdən yaxşı hava alması təmin edilməlidir. Təbii şəraitdə dəvətikanı həmin funksiyanı çox gözəl yerinə yetirir. Ən keyfiyyətli əncir qurusu sıxılmış dəvətikanının üstündə yetişdirilir.\nTibdə bitkinin yerüstü hissəsindən, bəzən də meyvə köklərindən istifadə edilir. Bitkinin tikanlı üst hissəsi, çiçəkləri və kökü müalicə vasitəsi kimi yararlıdır, lakin onun toxumları ilə əlaqədar heç bir təcrübə aparılmayıb. Çox güman ki, onu qurudarkən toxumlarından da istifadə edilir.\nDəvətikanının tikanlı yarpaqlı hissəsi adətən çay kimi dəmlənilir və spesifik, bir qədər də turş dada malikdir. Ödqovucu, tərqovucu və hərarətsalıcı xassəsi var. İshal, dizenteriya və babasildə tətbiq olunur. Quru yarpaqlarından dəmlənən çay mədə və onikibarmaq bağırsaq xorasında yaraları sağaltmağa kömək edir.\nBöyrəkdə və öd kisəsində daş olanda, o cümlədən tərqovucu və sidikqovucu kimi dəvətikanının kökünü suda dəmləyib içmək olar. Bitkinin qurudulmuş kökü çay kimi dəmlənilib içiləndə hərarəti aşağı salır. Ondan hazırlanan dəmləmədən hemerroy, irinli yaralar, ekzema və s. zamanı xaricə vanna, yuyunma, islatma şəklində istifadə edilir. Bu zaman bitki iltihab əleyhinə və büzücü təsir göstərir.\nBakıda “İnvaziv diaqnostika və müalicə: bu gündən sabaha” adlı beynəlxalq konfrans keçirilib17:30 11.01.2019\nRentgen şüalarının təsiri17:30 11.01.2019\nGöz cərrahı17:30 11.01.2019\nKardioloqlar ürək xəstəlikləri zamanı ərik yeməyi məsləhət görürlər17:30 11.01.2019\nŞəkərli diabetdən əziyyət çəkən 29 yaşlı qıza anasının böyrəyi köçürülüb17:30 11.01.2019\n“Bakı Ürək Günləri” VI Beynəlxalq Konqresinin rəsmi açılışı olub 17:30 11.01.2019\n№ 130 (8153) 19 iyun 2019-cu il


Türkiyənin Rusiyadan S-400-ləri nə üçün almasının sirri açıldı - 08.10.2021, Sputnik Azərbaycan\nTürkiyənin Rusiyadan S-400-ləri nə üçün almasının sirri açıldı\nAdıçəkilən raket komplekslərinin ikinci alayının alınacağı barədə planları Türkiyə prezidenti Rəcəb Tayyib Ərdoğan hələ cari ilin avqust ayında açıqlayıb. 08.10.2021, Sputnik Azərbaycan\nBAKI, 8 oktyabr - Sputnik. ABŞ-ın nüfuzlu Defense News məcmuəsi Türkiyənin yüksək mənsəbli məmurlarından biri ilə Moskva ilə Ankara arasında münasibətlərin xüsusiyyətlərinin müzakirə edib.Məcmuənin həmsöhbətinin sözlərinə görə, bu münasibətlərin əsas "sirri" ondadır ki, Türkiyə heç bir halda Rusiya ilə qarşılıqlı fəaliyyət məsələlərində geri çəkilmək və ABŞ-ın dediyi ilə oturub-durmaq fikrində deyil.Buna misal olaraq jurnalistlər NATO üzrə tərəfdaşlarının narazılığına rəğmən Türkiyənin Rusiyadan S-400 raket komplekslərinin alınmasına dair sazişi misal gətiriblər.Qeyd edək ki, adıçəkilən raket komplekslərinin ikinci alayının alınacağı barədə planları Türkiyə prezidenti Rəcəb Tayyib Ərdoğan hələ cari ilin avqust ayında açıqlayıb. Onun rusiyalı həmkarı Vladimir Putinlə danışıqlardan sonra məlum olub ki, hər iki tərəf zenit-raket kompleksləri və bir sıra digər istiqamətlərdə əməkdaşlığı genişləndirmək niyyətindədirlər.\ntürkiyə, rusiya federasiyası, s-400\n20:23 08.10.2021 (Yenilənib: 10:16 09.10.2021)\nAdıçəkilən raket komplekslərinin ikinci alayının alınacağı barədə planları Türkiyə prezidenti Rəcəb Tayyib Ərdoğan hələ cari ilin avqust ayında açıqlayıb.\nBAKI, 8 oktyabr - Sputnik. ABŞ-ın nüfuzlu Defense News məcmuəsi Türkiyənin yüksək mənsəbli məmurlarından biri ilə Moskva ilə Ankara arasında münasibətlərin xüsusiyyətlərinin müzakirə edib.\nMəcmuənin həmsöhbətinin sözlərinə görə, bu münasibətlərin əsas "sirri" ondadır ki, Türkiyə heç bir halda Rusiya ilə qarşılıqlı fəaliyyət məsələlərində geri çəkilmək və ABŞ-ın dediyi ilə oturub-durmaq fikrində deyil.\nBuna misal olaraq jurnalistlər NATO üzrə tərəfdaşlarının narazılığına rəğmən Türkiyənin Rusiyadan S-400 raket komplekslərinin alınmasına dair sazişi misal gətiriblər.\nQeyd edək ki, adıçəkilən raket komplekslərinin ikinci alayının alınacağı barədə planları Türkiyə prezidenti Rəcəb Tayyib Ərdoğan hələ cari ilin avqust ayında açıqlayıb. Onun rusiyalı həmkarı Vladimir Putinlə danışıqlardan sonra məlum olub ki, hər iki tərəf zenit-raket kompleksləri və bir sıra digər istiqamətlərdə əməkdaşlığı genişləndirmək niyyətindədirlər.


İxracda neft-qaz sektorunun çəkisi niyə artır? – “Oliqarxlar iqtisadiyyatdan çəkilməsələr...” (EKSPERT RƏYLƏRİ)\n16 Sentyabr 2018 - 15:20\nİxracda neft-qaz sektorunun çəkisi niyə artır? –“Oliqarxlar iqtisadiyyatdan çəkilməsələr...” (EKSPERT RƏYLƏRİ)\nDövlət Gömrük Komitəsinin məlumatlarına görə, ixracda neft-qaz sektorunun xüsusi çəkisi yenidən artmaqdadır.\n2017-ci il ildə ixracda neft-qazın xüsusi çəkisi 86.3 faiz təşkil edib. 2018-ci ildə isə bu göstərici 91.3 faizə yüksəlib. Ancaq hələ 2015-ci ildə baş verən iki devalvasiyadan ( manat dollar qarşısında 2 dəfə dəyər itirdi) sonra Azərbaycan rəsmiləri deyirdi ki, indi başlıca məqsəd qeyri-neft sektorunu inkişaf etdirməkdir. Bəzi ekspertlərə görə, son statistikalar ötən iki ildə bu sahədə vəziyyətin bir elə dəyişmədiyini göstərir.\n“Bəs belə isə neftin yenidən qiyməti düşsə, nə baş verəcək?” sualı bir çoxlarını düşündürməkdədir.\nDeputat Vahid Əhmədov da ölkə iqtisadiyyatının əsasını neft və qazın təşkil etmısi fikriylə razılaşır. Deputat deyib ki, ixrac olunan məhsullarda da neft və qaz üstündür:\n“Çünki məhsul istehsal etmək elə də asan deyil. İstehsal etdiyin məhsulun ixrac yönümlü olması üçün müəyyən işlər aparılmalıdır. Birinci növbədə reklam və təbliğat qurulmalıdır, keyfiyyətli məhsul istehsal olunmalıdır, standartları yüksək olmalıdır. Ona görə də Azərbaycanda neft-qaz, müəyyən qədər də kənd təsərrüfatı məhsulları, pomidor və digərləridir. İri texnika, sənaye məhsulları və digərləri ixracda faktiki olaraq yoxdur. Bu mənada komitənin açıqlamasını təbii saymaq lazımdır”.\nVahid Əhmədov qeyri-neft sektorunda müəyyən işlərin görüldüyünü, sənaye parklarının yarandığını bildirib: “ Bunlar ixrac yönümlü məhsulların istehsalına hələ çatmayıblar. Faktiki olaraq daxili tələbatı ödəmək üçün istifadə olunur. Əgər qeyri-neft sektorunun inkişafını istəyiriksə, bunun üzərində işləmək lazımdır, yeni müəsissələrin yaradılmasına çox böyük ehtiyac var”\nVahid Əhmədov “neftin qiymətinin düşəcəyi təqdirdə nə baş verəcək” sualına “mən ümumiyyətlə, neftin qiymətinin düşməsini arzulamıram” deyib. Deputat əlavə edib ki, Azərbaycanın dövlət büdcəsi neftdən asılıdır: “Ona görə də neftin qiyməti kəskin enərsə, müəyyən problemlər yarana bilər”.\nİqtisadçı Rövşən Ağayev isə hesab edir ki, qeyri-neft sektorunun inkişafı bəyanatlarla, hətta hansısa proqram və strategiyaların qəbul olunması ilə təmin edilmir: “Bütövlükdə institusional islahatlar və hökumətin biznesin inkişafı üçün kəskin iradəsi olmalıdır. Nə zaman ki, oliqarxiya, əlindəki böyük kapital iqtisadiyyatdan çəkiləcək, kiçik və orta sahibkarlığın pəncərələri açılacaq, biznesin mülkiyyətini, təminatını qoruyan azad məhkəmə olacaq, onda mənzərə dəyiçəcək”\nİqtisadçı daha sonra deyib: “Ola bilər ki, qeyri-neft sektorunun inkişafı ilk baxışdan iqtisadi görünə bilər, amma bunun səbəbləri siyasidir.Yəni bu sahibkarlığa təkan verən qanunvericilik təşəbbüsünün doğru-dürüst olmasından və hakimiyyət bölgüsündən asılıdır. Qanunvericlik təşəbbüsü dedikdə, normal ölkədə bütün təbəqələrin maraqlarına xidmət edən effektiv parlamentin olmamasını nəzərdə tuturam. Siyasi iradənin olduğu şəraitdə institusional problemlər həll olunacaqsa, qeyri-neft sektoru inkişaf edəcək . Əgər bunlar olmayacaqsa, mənzərə dəyişməyəcək, sadəcə, bəyanat veriləcək ki, filan prpqram qəbul olunub”.\nRövşən Ağayev deyib ki, əgər 2015-ci il devalvasiyası olmasa idi, neftin qiymətinin düşəcəyi təqdirdə“hansı mənzərənin yaranacağı” sualına nəzəri cavablar verərdi: “Necə ki, 2015-ci ilə qədər bu barədə nəzəri cavablar verirdik, video çarxlar çəkirdik. Təşkilatımız devalvasiyaya qədər bu istiqamətdə 5 video çarx çəkdi ki, neftin qiyməti ensə, nələr gözlənilir. Biz onda yaşamadığımız situasiyanı danışırdıq, buda insanlara bir az mücərrəd görünürdü. Amma 2015-ci ildə neftin qiyməti hətta 35 dollara qədər endi, yerli valyuta iki dəfə dəyərdən düşdü, ikirəqəmli inflyasiya yaşandı, insanların manatla aktivləri tam dəyərsizləşdi. Yəni biz bunları yaşadıq. Ona görə neftin qiyməti ensə, həmin mənzərə yaşanacaq”.\nİqtisadçı bildirib ki, neftin qiymətinin 45 dollardan aşağı enməsi Azərbaycandan ötrü kritik həddir: “Əgər bu baş verərsə, tədiyyə balansını tarazlaşdırmaq mümkün olmur, milli valyuta üçün ciddi risklər yaranır. 50-55 dollar neft qiyməti isə valyuta ehtiyatlarının tükənməsi təhlükəsi deməkdir. 60 dollar isə hökumətin özünü rahat hiss etməsi üçün əlverişli səviyyədir. Amma ölkə təbii resurslardan asılı olmamalıdır. Yəni ölkə neftin qiymətindən o şəkildə asılı olmamalıdır ki, bu, milli təhlükəsizlik məsələsinə çevrilsin”


Şahgündüz Habil oğlu Cabbarov (13 yanvar 1995, Mollalı, Bərdə rayonu – 25 oktyabr 2020, Aşağı Əbdürrəhmanlı, Füzuli rayonu) — Azərbaycan Silahlı Qüvvələrinin əsgəri, Vətən müharibəsi şəhidi.\nŞahgündüz Cabbarov 13 yanvar 1995-cü ildə Bərdə rayonunun Mollalı kəndində anadan olub. Əslən Laçın rayonunun Oğuldərə kəndindəndir. Bərdənin Meşəçilik qəsəbəsində yerləşən Laçın rayon tam orta məktəbində təhsil alıb. 2012-ci ildə Azərbaycan Dövlət Neft və Sənaye Universitetinin Qaz-neft və mədən fakültəsinə daxil olur. Təhsilini başa vurduqdan sonra 2016-cı ildə müddətli həqiqi hərbi xidmətə yollanıb. Xidmət zamanı göstərdiyi nizam-intizama görə korpus komandiri Mais Bərxudarov tərəfindən fəxri fərmanla təltif edilib. Hərbi xidmətdən geri döndükdən sonra Azərbaycan Dövlət Neft Şirkətində qazmaçı kimi işə başlayır.\n2016-2017-ci illərdə "N" saylı hərbi hissələrdən birində müddətli həqiqi hərbi xidmətdə olmuşdur.\nAzərbaycan Ordusunun əsgəri olan Şahgündüz Cabbarov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı könüllü döyüşlərə yollanaraq, Füzulinin, Cəbrayılın, Qubadlının,Hadrutun,Tuğun və Zəngilanın azadlığı uğrunda gedən döyüşlərdə fəal iştirak edərək şücaət göstərmişdir. Şahgündüz Cabbarov 25 oktyabr 2020-ci ildə Füzuli rayonunun Yuxarı Əbdürrəhmanlı kəndi istiqamətində gedən döyüşlərdə şəhid olmuşdur.\nŞəhid Xəzər rayonu, Binə sovxoz qəbiristanlığında dəfn edilib. Ölümündən sonra "Vətən uğrunda", "Füzulinin azad olunmasına görə", "Xocavəndin azad olunmasına görə", "Cəbrayılın azad olunmasına görə", və "Cəsur Döyüşçü" medalları ilə təltif olunub.\n2020 (11.11.2020) — Cəsur Döyüşçü (ölümündən sonra)\n↑ "Vətən müharibəsində şəhid olan hərbi qulluqçuların siyahısı" (PDF). 8 dekabr 2020. 8 dekabr 2020 tarixində arxivləşdirilib (PDF). İstifadə tarixi: 13 yanvar 2021.\n↑ "Azərbaycan Silahlı Qüvvələrinin hərbi qulluqçularının "Vətən uğrunda" medalı ilə təltif edilməsi haqqında Azərbaycan Prezidentinin 15.12.2020-ci il tarixli Sərəncamı". 15.12.2020. 2020-12-17 tarixində arxivləşdirilib. İstifadə tarixi: 13 yanvar 2021.\n↑ "Azərbaycan Silahlı Qüvvələrinin hərbi qulluqçularının "Füzulinin azad olunmasına görə" medalı ilə təltif edilməsi haqqında Azərbaycan Prezidentinin 25.12.2020-ci il tarixli Sərəncamı". 25.12.2020. 2020-12-26 tarixində arxivləşdirilib. İstifadə tarixi: 13 yanvar 2021.\nƏbdürrəhmanlıda şəhid olan Şahgündüz Cabbarov\nŞahgündüz Cabbarovun anım mərasimi keçirilib\nMənbə — "https://az.wikipedia.org/w/index.php?title=Şahgündüz_Cabbarov&oldid=6454583"\nBu səhifə sonuncu dəfə 19 may 2022 17:35 tarixində redaktə edilib.


Ancaq kişilər üçün, qadınlar bu yazını oxumasın\nQadın barmaqları ilə tez-tez saçlarını darayır, yaxud düzəliş verirsə, demək qarşısındakı kişinin diqqətini çəkməyə çalışır. Bu, həm də qadının necə biri olduğunu bildirir. Əgər əllərini saçına yavaş aparırsa, əsl aşiqə rast gəlmisiniz! Yox, əgər saçlarını tez-tez və sürətlə darayırsa, bu, onun səbirsiz və utancaq olduğuna işarədir. Freydə görə, qadın barmaqları ilə stəkanın qırağına toxunursa, bu, seksual mesajdır. Əgər barmaqlarını stəkanda yavaş hərəkət etdirirsə, qarşısındakı kişinin diqqətini çəkmək istəyir. Dırnaqları ilə ritm tutaraq stəkana döyəcləyirsə, bu, səbirsizlik, yaxud “SOS” siqnal sayılır.\nQadının əlləri mühüm mesajdır. Qadın sizlə danışanda əllərinə çox baxırsa, bu, onun utancaqlığının və sizdən xoşu gəlməyinin işarəsidir. Çox utancaqdırsa, kişinin üzünə baxmağa utanır və fikrini ancaq öz əllərinə cəmləyə bilir. Yox, əgər əllərini ritmlə stola döyəcləyirsə, böyük ehtimalla onu qarşısındakı çox hirsləndirib.\nBioloji olaraq kimdənsə, nədənsə xoşumuz gələndə göz bəbəklərimiz böyüyür, bəyənməyəndə kiçilir. Qadının sizi bəyənib-bəyənmədiyini bilmək istəyirsinizsə, bəbəyin böyüyüb-böyümədiyinə diqqət yetirə bilərsiniz. Ancaq bu, çox çətindir. Bəzən səhv də ola bilər. Çünki qaranlıq yerlərdə bəbək böyüyür.


Hüseyn Bağırov sürüşmə olan ərazilərdən danışdı\n24 Dekabr 2014 11:51\n“Əsasən tikinti və qazıntı işləri aparan şəxslər ərazinin texnogen və antropogen xüsusiyyətlərini nəzərə almalıdırlar. Bu işlərin 90 faizi Ekologiya Nazirliyi ilə məsləhətləşmədən aparılır və nəticədə, sürüşmə aktivləşir”.\nPublika.az xəbər verir ki, bunu jurnalistlərə açıqlamasında ekologiya və təbii sərvətlər naziri Hüseyn Bağırov bildirib. Onun sözlərinə görə, hazırda sürüşmə zonaları aktivləşməyib. Amma sürüşməyə səbəb olan hallardan biri də antropogen amillərdir:\n“Təhlükəli iş yerlərində iş aparılarkən, təbii ki, reaksiya olur. Sürüşməyə meyilli ərazilərdə qazıntı işləri aparan zaman bilməlisən ki, o ərazilər hər an sürüşə bilər. Sürüşmə halları, adətən, payız aylarında daha aktiv olur. İlk yağışdan dayanıqlığını itirmiş ərazilərdə belə hallara rast gəlmək olur və bu, yeni hal və yeni problem deyil”.\nNazir vurğulayıb ki, əsasən tikinti və qazıntı işləri aparan şəxslər ərazinin texnogen və antropogen xüsusiyyətlərini nəzərə almalıdırlar: “90 faiz bu hallar nazirliklə məsləhətləşmədən aparılır və nəticədə, sürüşmə aktivləşir. Qanunla nəzarət olunmuş razılaşdırmalar milli geologiya xidmətləri orqanların əməkdaşları ilə razılaşdırılmış şəkildə aparılmalıdır. Nəticədə, geoloq da razılaşmaya rəy verməlidir”, - Hüseyn Bağırov bildirib.


Azərbaycan Respublikasının ali qanunverici orqanı olan Milli Məclis Azərbaycan Milli Şurasının 29 may 1918-ci il 3 saylı Protokolunu denonsasiya (fransızca: pozmaq) etməli və BMT üzvü olan dövlətlərə öz qərarını bəyan etməlidir. Bunun üçün hüquqi prosedurlar çərçivəsində səlahiyyətli “Ləğvetmə Komissiyası” yaradılmalı, proses öyrənilməli və hüquqi araşdırmanın nəticələri Azərbaycan Respublikasının Milli Məclisinə təqdim edilməlidir. Azərbaycan Cümhuriyyətinin tarixi-siyasi varisi kimi tələb hüququnun güzəşti, yəni prosessual tələb hüququ, Azərbaycan Respublikasının səlahiyyətlərinə daxildir və bu hüquqdan isə beynəlxalq hüquq çərçivəsində istifadə edilməlidir. Hüquqi prosedurlar çərçivəsində aparılan araşdırmalara beynəlxalq hüquq üzrə dünyada tanınan vəkilləri və alimləri də cəlb edilməsi də işin Azərbaycanın xeyrinə həll olunmasına yardımçı olacaq. Eyni zamanda ATƏT-in Minsk Qrupunun üzvləri ilə danışıqlar gedişində öz əzəli torpaqlarını ermənilərə güzəşt etməsini onların nəzərinə çatdırılmalıdır. Ermənilərin üzərilərinə götürdükləri Batum öhdəlikləri də hüquqi fakt kimi ortaya qoyulmalıdır. Azərbaycan Milli Şurasının bu Protokola səs vermiş üzvlərinin insani addımının qarşılığında Ermənistanın qəsbkar mahiyyəti aşkar edilməlidir. Çünki bütün XX əsr ərzində Ermənistanda Azərbaycan xalqına qarşı etnik təmizləmə, deportasiya və məqsədli qətllər təşkil edilmişdir. Kütləvi deportasiyalar baş verib və tarixi abidələr dağıdılıb. Bu gün İrəvanda bir azərbaycanlı belə yaşamır. Bu isə nəinki Batum müqaviləsinin, beynəlxalq humanitar hüququn, beynəlxalq mülkiyyət hüququnun və varislik hüququnun kobud şəkildə pozulmasıdır./publika


Sankt Peterburq - Rarotonka üzrə gediş və gəliş aviabiletləri. Sankt Peterburq - Rarotonka təyyarəsinə biletlər. Bütün qiymətlər, endirimlər, xüsusi təkliflər / Tickets.az.\nSankt Peterburq – Rarotonka üçün aviabiletlər\nAviabiletlər / Sankt Peterburq / Rarotonka / Sankt Peterburq → Rarotonka Rarotonka - dan Sankt Peterburq - a olan geri dönüş reysi\nSankt Peterburq şəhərindən Rarotonka şəhərinə ucuz aviabiletlər\nSankt Peterburq şəhərindən Rarotonka şəhərinə ən ucuz qiymətə aviabilet almaq istəyirsiniz? Biz, 750 aviaşirkət və agentliklər arasında Sankt Peterburq — Rarotonka üzrə birbaşa və transfer ilə olan uçuşları müqayisə edirik. Əgər internet vasitəsi ilə rahatlıqla endirimlərdən, aksiyalardan və low-cost'ların endirimlərindən yararlanmaq imkanınız varsa, o zaman vaxtınızı niyə boşuna bilet axtarışına sərf edəsiniz ki. Sankt Peterburq — Rarotonka şəhərləri üzrə təyyarə uçuşlarının tam cədvəllərinin köməyi ilə sizə lazım olan uçuş variantını asanlıqla tapacaqsınız, uçuş günlərinizi dəqiqləşdirəcəksiniz və dəqiq uçuş tarixinə görə aviabiletlərin mövcudluöunu yoxlayacaqsınız.\nSankt Peterburq - Rarotonka şəhərləri üzrə aviabiletlərin qiymətləri\n2) LED - RAR üzrə ən ucuz biletlər həftənin çərşənbə və cümə axşamı günləri olur. Bir qayda olaraq, istirahətlər günləri biletlər baha olur.\nSankt Peterburq şəhərindən Rarotonka şəhərinə səyahət bron etməzdən öncəsi üçün faydalı məlumatlar.\nUçuş müddəti və uçuş məsafəsi (Sankt Peterburq şəhərindən Rarotonka şəhərinə uçuş nə qədər olacaq?)\nRarotonka şəhərinə Sankt Peterburq şəhərindən hansı aviaşirkətlər birbaşa uçuş həyata keçirir.\nSankt Peterburq şəhərindən Rarotonka şəhərinə ən ucuz biletlər hansı aviaşirkətlərdə mövcuddur.\nSankt Peterburq şəhərindən Rarotonka şəhərinə uçuş nə qədər davam edir\nSankt Peterburq şəhərindəki hansı hava limanlarından Rarotonka şəhərinə getmək olar?\nSankt Peterburq — Rarotonka Son 48 saat ərzində istifadəçilər tərəfindən tapılan qiymətlər oferta ( təklif ) hesab edilmir\nSankt Peterburq → Perm\nSankt Peterburq → Nur-Sultan\nSankt Peterburq → Sofia\nSankt Peterburq → Banqkok\nSankt Peterburq → Aitutaki\nSankt Peterburq → Atiu Aylend\nSankt Peterburq → Manihiki Aylend\nSankt Peterburq → Mankia Aylend\nSankt Peterburq → Mauke Aylend\nSankt Peterburq → Mitiaro Aylend\nSankt Peterburq → Penryn Aylend\nSankt Peterburq → Puka Puka Aylend\nMüştəri xidmətinə mesaj göndərmək üçün istifadəçi seansının unikal identifikatoru: 2302074943


Seat şirkəti Cupra subbrendinin ilk modelini təqdim edib\nSeat şirkəti yeni Cupra subbrendi altında buraxılacaq modelləri təqdim edib. Bu brend altında ispan istehsalçısının "qaynar" modelləri təklif ediləcəkdir.\nSubbrendrin ilk modeli Cupra Ateca krossoveri olub. 2,0-litrlik benzin turbomühərriki ilə təchiz edilən krossover 300 at qüvvəsinə malikdir. Güc aqreqatı yedi pilləli iki muftalı robotlaşdırılmış ötürmələr qutusu ilə tandemdə çalışır. Tam çəkişli krossover 100 km/saat həddinə 5,4 saniyəyə sürətlənir və 245 km/saat maksimal sürətə malikdir. Krossoverin şassisi standart olaraq adaptiv asqı sistemi ilə təchiz edilir.\nAsqı Normal, Sport, Individual, Snow, Off-Road və Cupra rejiminə malikdir. Cupra Ateca nəinki yeni aqressiv dizaynlı bamperlərə, arxa spoylerə, həmçinin Cupra emblemini daşıyan hörməli radiator toruna malik olub.\nQara parlaq elementlərə malik olan eksteryeri 19-düymlük təkər diskləri və iki cütlənmiş borusu olan buraxılış sistemi tamamlayır.\nKrossoverin salonu boz tikişləri olan qara alkantara ilə örtülmüşdür. salonda alüminium ilə örtülmüş pedalları və qara parlaq dekor elementlərini görmək olar. Avtomobilin təchizatına açarsız giriş sistemi, smartforların induksiyon doldurulması, dairəvi görüntü sistemi, 8-düymlük ekranı olan multimedia sistemi və rəqəmsal cihazlr paneli daxildir.\nOpsional olaraq krossover üçün xüsusi idman dəsti də təklif ediləcəkdir.\nBu dəstin tərkibinə Brembo şirkətinin 18-düymlük əyləcləri, dəri salon, xüsusi aerodinamik elementlər daxildir. Cupra modelləri 2019-cu ilin ortaından satışa çıxarılacaqdırlar.


Qarabağ müharibəsi əlilləri yeni minik avtomobilləri ilə təmin olunublar » AzPress.info/\nBu vaxta qədər nazirlik tərəfindən 6 min nəfərdən çox müharibə əlili və onlara bərabər tutulan şəxsə minik avtomobili verilib.\nƏmək və Əhalinin Sosial Müdafiəsi Nazirliyi tərəfindən 120 ədəd “Naz-LİFAN” markalı minik avtomobilini, o cümlədən 117 ədədi Qarabağ müharibəsi, 3 ədədi isə 20 Yanvar hadisələri zamanı əlil olanların ailələrinə təqdim olunub.\nNazirliyin ictimaiyyətlə əlaqələr şöbəsindən verilən məlumata görə, yeni minik avtomobillərinin təqdim olunması tədbirində Nazirlik yanında fəaliyyət göstərən İctimai Şuranın üzvləri, əlil ictimai birliklərinin rəhbərləri iştirak ediblər.\nTədbirdə bildirilib ki, sosial dövlət statusunu gücləndirən Azərbaycanda bütün sosial proqramlar uğurla davam etdirilərək getdikcə genişləndirilir, əhalinin sosial müdafiəsinin gücləndirilməsi istiqamətində mühüm addımlar atılır. Ölkəmizin ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlil olmuş şəxslər də etibarlı sosial müdafiə sistemi ilə əhatə olunmaqla, onların həyat şəraitlərinin yaxşılaşdırılması sahəsində məqsədyönlü tədbirlər həyata keçirilir. Həmin tədbirlərin bir istiqaməti də onların minik avtomobilləri ilə təmin edilməsinə yönəlib.\nAzərbaycan Prezidentinin 23 dekabr 2013-cü il tarixli və 30 aprel 2014-cü il tarixli Sərəncamları müharibə əlilləri və onlara bərabər tutulanların dövlət büdcəsi hesabına minik avtomobilləri ilə təminatında əhəmiyyətli irəliləyişə imkan verib. Sərəncamlardan sonra 2,2 min ədədə yaxın “Naz-LİFAN” markalı minik avtomobili həmin təbəqəyə məxsus olanlara təqdim edilib. Nəticədə dövlət büdcəsi hesabına minik avtomobili almaq üçün Əmək və Əhalinin Sosial Müdafiəsi Nazirliyində 2014-cü ilədək növbəyə dayananlarla bərabər, artıq 2015-ci ildə növbəyə dayanmış müharibə əlilləri və onlara bərabər tutulanlardan da bir hissəsinin avtomobillə təminatına nail olunub.\nÜmumilikdə isə indiyə qədər nazirlik tərəfindən 6 min nəfərdən çox müharibə əlili və onlara bərabər tutulanlar minik avtomobili ilə təmin edilib. Onların minik avtomobili ilə təminatı Əmək və Əhalinin Sosial Müdafiəsi Nazirliyinin rəsmi saytında (www.mlspp.gov.az) təqdim olunan növbəlilik siyahıları əsasında, tam şəffaflıq və ictimai nəzarət şəraitində həyata keçirilir.\nTədbirdə müharibə əlilləri və şəhid ailələrinin yeni mənzillərlə təminatı işlərindən də bəhs edilib. Qeyd olunub ki, dövlət başçısının tapşırıqlarına əsasən həmin sahədə də görülən tədbirlər ildən-ilə gücləndirilir. İndiyədək Əmək və Əhalinin Sosial Müdafiəsi Nazirliyinin xətti ilə 6,1 mindən çox əlil və şəhid ailəsi müasir tələblərə uyğun yeni mənzillərlə təmin olunublar.\nTədbirdə əlil ictimai birliklərinin rəhbərləri əlillərin, o cümlədən müharibə əlilləri və onlara bərabər tutulanların sosial təminatlarının gücləndirilməsi məqsədilə dövlət başçısının imzaladığı Fərman və Sərəncamların, həmin şəxslərin, habelə şəhid ailələrinin rifah halının yaxşılaşdırılmasına yönələn tədbirlərin ictimaiyyət tərəfindən də rəğbətlə qarşılandığını söyləyiblər.\nOxunub - 69 Tarix- 9-04-2018, 20:35


Azərbaycanda gündəlik neft hasilatı ötən ay nə qədər olub? – Yenicag.Az\nAna Səhifə İqtisadiyyat Azərbaycanda gündəlik neft hasilatı ötən ay nə qədər olub?\nYeni Çağ Media Qrupu – Dekabr 11, 2018 - 15:08\nAzərbaycanda noyabr ayı üzrə gündəlik neft hasilatı 801 min barrel olub.\nEnergetika Nazirliyindən Yenicag.az-a verilən məlumata görə, bunun 733 min barrelini xam neft, 68 min barrelini kondensat təşkil edib. Gündəlik 605 min barrel xam neft, 68 min barrel kondensat, 6 min barrel isə neft məhsulları ixrac edilib. Energetika Nazirliyi noyabr ayında gündəlik neft hasilatı ilə bağlı məlumatları OPEC-in Birgə Monitorinq Komitəsinin Müştərək Texniki Komissiyasına təqdim edib.\nQeyd edək ki, gündəlik neft hasilatı cari ilin yanvar ayında 814,6 min barrel, fevral ayında 806 min barrel, mart ayında 794 min barrel, aprel ayında 785,7 min barrel, may ayında 801 min barrel, iyun ayında 792 min barrel, iyul ayında 773 min barrel, avqust ayında 774 min barrel, sentyabr ayında 796 min barrel, oktyabr ayında isə 783 min barrel olub.\nXatırladaq ki, 2016-cı il dekabrın 10-da Vyanada imzalanmış “Əməkdaşlıq Bəyannaməsi” çərçivəsində Azərbaycan hasilatı sutkada 35 min barrel azaltmaq öhdəliyi götürmüşdü.\nAzərbaycan, neft hasilat,


Xəzərdə fəlakətli durum: Bakı və Moskva bacaracaqmı?\nXəzər regionunda tədqiqatlar sahəsində əməkdaşlığın gücləndirilməsi məqsədilə Rusiya və Azərbaycanın elmi təşkilatları arasında əməkdaşlıq haqqında Moskvada imzalanmış saziş Xəzər dənizində ekoloji vəziyyətin yaxşılaşdırılması və bərpasına mühüm töhfə verəcək.\nAxar.az xəbər verir ki, bunu İlqar Vəlizadə “RİA Novosti”yə açıqlamasında deyib.\nO qeyd edib ki, hesablamalara görə, yaxın illərdə Xəzər dənizinin səviyyəsinin daha da aşağı düşməsi problemi Xəzər regionunun ekoloji və sosial-iqtisadi gündəliyində ən aktual məsələ olaraq qalacaq:\n“Suyun səviyyəsinin dəyişməsi ilə bağlı təbii prosesə son zamanlar qlobal iqlim dəyişikliyi və antropogen amil ciddi təsir göstərib. Bununla yanaşı, bir sıra hallarda media məkanında region üçün Xəzərin demək olar ki, tamamilə qurumasına qədər fəlakətli nəticələrdən xəbər verən əsassız proqnozlar və versiyalar yer alır. Aral dənizi ilə müqayisələr aparılır. Təəssüf ki, həqiqətən də dənizin dayaz hissəsində çox acınacaqlı mənzərə müşahidə olunur ki, bu da Xəzər dənizinin daha da dayazlaşmasının qarşısını almaq üçün təsirli tədbirlərin işlənib hazırlanmasının zəruriliyindən danışmağa imkan verir”.\nEkspert qeyd edib ki, xüsusən də dənizə axan ən böyük çaylardan suyun qəbulunu azaltmaqla, kanalları təmizləməklə buna nail olmaq olar:\n“Lakin Xəzərin mövcudluğunu dayandırması üçün Volqanın öz sularını bu göl-dənizin sahillərinə gətirməsini tamamilə dayandırması lazımdır. Çətin ki, belə bir ssenari əsaslandırılsın və real olsun. Media məkanında isə bu məsələ ilə bağlı spekulyasiyaların yolverilməzliyini açıq şəkildə ifadə etmək lazımdır. Çox vaxt onlar Xəzərin çirklənməsindən danışanda və yazanda ilk növbədə neft şirkətlərinin fəaliyyətinin nəticələrini nəzərdə tuturlar. Bununla belə, Xəzər ona axan çaylar, əsasən də göl-dəniz axınının 80%-dən çoxunu təşkil edən Volqa ilə daha az çirklənir”.\nRusiya mənbələrinə görə, Volqa Rusiyadakı bütün çirklənmiş tullantı sularının 40%-ni və ya hər il orta hesabla 2,5 milyon ton çirkləndirici qəbul edir, lakin azalsa belə, bu, çayın təmizliyini çox da yaxşılaşdırmayacaq. Əsas çirkləndiricilər iri şəhər aqlomerasiyaları və çay boyu cəmləşmiş sənaye müəssisələridir.\nVəlizadənin sözlərinə görə, məhz buna görə də müasir sutəmizləyici qurğuların istifadəyə verilməsi bu problemin həllinə xeyli kömək edəcək.\n#Azərbaycan #Rusiya #saziş #İlqar Vəlizadə#dəniz\nMüəllif: Pərviz Həsənov\nTarix: 2022.05.15 / 09:30


Açıq kadr iqtisadiyyatına xoş gəlmişsiniz – bu, əməkdaşlığa, şəffaflığa, texnologiyaya əsaslanan və sürətli biznes fəaliyyətidir. Qloballaşma və yerdəyişmədən başlayaraq sosial biznesə və analitikaya qədər müxtəlif meqatrendlərin köməyi ilə müəssisələr və işçilər hazırda daha geniş və daha çox imkanları olan mühitdə bir-birinə can atırlar.\nİnsan resursları yalnız müəssisənin xərcləri demək deyil, həm də inkişaf etdirilməsi və qiymətləndirilməsi vacib olan aktivlərdir.\nAçıq Kadr İqtisadiyyatı üç komponenti birləşdirən kadr strategiyasının həyata keçirilməsi üçün qaydalar təqdim edir:\nXarici təsir qüvvələri (qlobal meqatrendlər, eləcə də regional və sənaye tendensiyaları)\nİnsan resurslarına investisiyalar (müəssisəyə aid strategiyalar, proqramlar və infrastruktur həlləri)\nBiznesin effektivliyi (müəssisənin seçdiyi investisiyalarla üzrə qiymətləndiriləbilən biznes və kadr nəticələri)\nHəmçinin, bu qaydalarda göstərilir ki, kadr siyasəti yalnız işçi qüvvəsi və ya mövcud resursların toplusuna deyil, həm də karyeranın və bir işçi kimi həyatın müxtəlif səviyyəsində olan şəxslərə də şamil olunur. Belə şəxsləri cəlb etmə, təkmilləşdirmə, mükafatlandırma və saxlama yolları strategiyanın nə dərəcədə açıq olmasına görə dəyişir.\nHesabatı yükləyin (pdf)\nAçıq kadr iqtisadiyyatı biznes üçün açıqdır – daxil ol və nəzər yetir.


İran mollakratiya rejimi ABŞ-a xox gəldi\nTehrandakı mollakratiya rejimi ABŞ prezidenti Donald Trampın İran və digər müsəlman ölkələrin vətəndaşlarının ölkəyə girişinə qadağa qoyulmasına dair qərarından sonra, İran bu məsələyə etirazını bildirərək bəyanat yayın: “İran ABŞ-a qarşı cavab tədbirləri ilə cavab verəcək”. Bu barədə İran XİN-in bəyanatında bildirilir.\n“Bu təhqiredici məhdudiyyətlər ləğv olunanadək hökumət vətəndaşların hüquqlarını qorumaq üçün simmetrik addımlar atacaq. Hökumət Amerika xalqına hörmət edir və onu ABŞ administrasiyasının aqressiv siyasətindən ayırır. ABŞ administrasiyasının bu addımı bütün İslam dünyası üçün açıq təhqirdir”, – deyə XİN məlumatında qeyd olunub. Qeyd edək ki, Donald Trampın imzaladığı fərmana əsasən, qaçqınların qəbulu 120 gün müddətinə dayandırılıb. Bundan başqa, Suriya qaçqınlarının qəbulu qeyri müəyyən müddətə, İran, İraq, Suriya, Sudan, Yəmən, Liviya və Somali vətəndaşlarının ölkəyə girişi isə 90 gün müddətinə dayandırılıb.


Dollar hərracdakı həddi də keçdi\n2022, 22 May, bazar, Bakı vaxtı 16:21\nAzərbaycan Mərkəzi Bankı (AMB) manatın dekabrın 9-a olan rəsmi məzənnəsini açıqlayıb.\nRəsmi məzənnəyə görə, dekabrın 9-da bir dollar 1,7430 manata bərabər olacaq.\nDekabrın 8-də dollar 1,7369 manata bərabər olub.\nDekabrın 8-də Mərkəzi Bankın valyuta hərracında da dolların məzənnəsi bahalaşmışdı.\nHərrac 1 ABŞ dolları üzrə 1,7369 məzənnəsi ilə başlayıb, 1,7414 ilə yekunlaşmışdı.\nOktyabrın ortalarından başlayaraq dolların və avronun məzənnəsi durmadan artır, yeni rekordlara yüksəlir.\nKommersiya banklarının böyük əksəriyyətinin xarici valyuta satmadığı bildirilir.


Beynəlxalq Aşıq Festivalı ozan sənətinin təntənəsinə çevrildi\nTürk dünyasının və bütövlükdə Şərqin möhtəşəm aşıq-ozan sənəti Avropanın ən böyük salonlarını belə ayağa qaldırır. Bu misilsiz xalq sənətinin dirçəldilməsi, inkişafı üçün son illər ölkəmizdə görülən işlərin nəticəsidir ki, bu gün UNESCO-nun «Bəşəriyyətin qeyri-maddi mədəni irsinin reprezentativ siyahısı»nda Azərbaycan aşıq sənətinin də adı var. Oktyabrın 22-dən 27-dək ölkəmizdə keçirilən I Beynəlxalq Aşıq Festivalı da bu sənətin unikal milli sərvət kimi dünyaya bir daha təqdim edilməsinə xidmət edirdi.\nHeydər Əliyev Fondunun dəstəyi, Mədəniyyət və Turizm Nazirliyinin və Azərbaycan Aşıqlar Birliyinin təşkilatçılığı ilə keçirilən bu möhtəşəm tədbirdə 8 türkdilli ölkənin - Azərbaycan, İran, Türkiyə, Rusiya (Dağıstan), Gürcüstan (Borçalı), Qırğızıstan, Özbəkistan, Qazaxıstan və Azərbaycanın 10-a yaxın bölgəsinin tanınmış aşıq-folklor ansamblları çıxış edirdi.\nFestivalın Bakıda Heydər Əliyev Sarayında baş tutan təntənəli açılış mərasimindən sonra iştirakçılar oktyabrın 23-dən Qazax-Tovuz-Gədəbəy-Şəmkir-Gəncə marşrutu üzrə Azərbaycanın bölgələrində konsert proqramı ilə çıxış etdilər.\nOktyabrın 23-də Yevlax şəhərində keçirilən ilk konsert proqramından sonra iştirakçılar iki qrupa bölündülər. Türkiyə, Özbəkistan, Qırğızıstan, İranın «Dalğa» qrupu və Naxçıvan aşıqlarından ibarət heyət Tovuz və Qazax, Rusiya (Dağıstan), Gürcüstan (Borçalı), İranın «Dədə Qorqud», Qazaxıstan və Şirvan aşıqlarının da daxil olduğu digər qrup isə Şəmkir və Gədəbəy rayonlarına yollandılar.\nGədəbəy - aşıq sənətinin beşiyi\nGədəbəyi Azərbaycan aşıq sənətinin beşiyi adlandıranlar doğrudan da yanılmayıblar. Rayon Mədəniyyət Evində boş yer qalmamışdı. Gədəbəy camaatı elliklə saz-söz sənətinin işığına toplaşmışdı. Tədbiri giriş sözü ilə rayon icra hakimiyyətinin başçısı Kamran Rzayev açdı və festivalın təşkilatçılarına təşəkkür etdi: “Azərbaycan böyük aşıq məktəblərindən biri Gədəbəydədir. Bu rayonun 1-ci Beynəlxalq Aşıq Festivalının keçirildiyi məkanlar sırasına daxil edilməsi və Azərbaycanda analoqu olmayan aşıq musiqi məktəbinin Gədəbəydə tikilməsi bir daha dediklərimi sübut edir».\nAşıqlar Birliyinin sədri, xalq şairi Zəlimxan Yaqub bildirdi ki, sazı bütün insanlar tərcüməsiz başa düşür: «Ruhumuzu, dilimizi, dinimizi, təfəkkürümüzü saflaşdıran ana sazımızın sorağı ilə bu gün İrandan, Türkiyədən, Dağıstandan, Orta Asiya respublikalarından, Azərbaycanın saz-söz yurdu olan digər bölgələrindən bu sənəti yaşadanlar buraya toplaşıb. Saz türk dünyasının ruhunun şah damarıdır. Mənim xalqım, millətim ona görə xoşbəxtdir ki, kökünün, soyunun, keçmişinin, tarixinin sahibidir, Dədəmiz Dədə Qorqudun sənətini yaşadır. Bu tədbiri də təşkil etməkdə əsas məqsədimiz saz sənətini inkişaf etdirməklə bərabər, onu daha da uca zirvələrə yüksəltməkdir».\nSəhnəyə ilk çıxan İran aşıqları oldu. Aşıq Şahbazinin rəhbərlik etdiyi «Dədə Qorqud» qrupunun ifası rayon sakinlərinin ardı-arası kəsilməyən alqışları ilə qarşılandı. Aşıq Qüdrətin, Yədullanın, Talıbın, Yusifin şaqraq səsi ozan sənətinin beşiyini silkələdi. Dağıstandan gələn ləzgi aşıq sənətinin təmsilçiləri aşıq Aydın Məhəmmədov, Rasim İbrahimov, Səid Əsgərxanov, Rübabə Qurbanovanın, Qazaxıstan aşıqları Altay Amanzol və Mels Qasımbayevin ifası tamaşaçıları valeh etdi. Şirvan aşıqları Aşıq Yanvar, İslam, Rzaoğlu, Ağamurad Şirvanlı, Abbas Musaxanoğlu, öz ifası ilə həmişə diqqət mərkəzində olmağı bacaran, bütün ömrünü saza-sözə həsr edən ağsaqqal Borçalı aşıqları Məhəmməd Sadaxlı, Aslan Kosalı, Ziyəddin Keşəli, Aşıq İsfəndiyar Rüstəmovun rəhbərliyi ilə Gədəbəy aşıqlar qrupunun ifası isə uzun müddət bu diyarın sakinlərinin yaddaşında qalacaq bir iz buraxdı.\nŞəmkir aşıqları hər kəsi heyran etdi\nOktyabrın 25-də festival çərçivəsində növbəti konsert Qazax və Şəmkir rayonlarında baş tutdu. Şəmkir rayon Mədəniyyət və Turizm Şöbəsinin inspektoru Əsgər Ələsgərovun müşayiəti ilə rayonun mərkəzi parkında istiqlal şairi Əhməd Cavadın xatirəsinə ucaldılmış abidəni, tarix-diyarşünaslıq muzeyini, bölgənin vaxtilə ən tanınmış aşıqlarından olan Aşıq Teymurun heykəlini ziyarət edən qonaqlar öz heyranlıqlarını gizlətmirdilər. Bir neçə hissədən ibarət olan Şəmkir Tarix-Diyarşünaslıq Muzeyində 6 minə yaxın eksponat var. Muzeyin direktoru Cavanşir Pirverdiyevin dediyinə görə, burada tarixi 1, 2, 3-cü minilliklərə təsadüf edən eksponatlar var.\nŞəmkir rayon Mədəniyyət Evinin konsert zalı ağzına qədər dolu idi. Hətta rayon sakinlərindən ayaqüstə qalanlar da vardı. Saz sənətinə olan maraq, sevgi bu insanlarda o qədər böyük idi ki, 3 saatlıq konsert proqramının sonuna qədər onlar ifaçıları sonsuz alqışlarla müşayiət etdilər. Xalq şairi Zəlimxan Yaqubun çıxışından sonra səhnəni İran, Dağıstan, Qazaxıstan, Qırğızıstan, Borçalı, Şirvan və Şəmkir aşıqları növbə ilə paylaşdılar.\nƏfsanələr paytaxtında möhtəşəm final\nFestivalın final konserti oktyabrın 26-da Gəncədə keçirildi. Gəncə Şəhər İcra Hakimiyyəti başçısının 1-ci müavini Rövşən Sadıxov tədbiri açıq elan edərək, Azərbaycan xalqının özünəməxsus mədəniyyətinin, adət-ənənələrinin olduğunu bildirdi: «Qonaqlarımızı əfsanələr paytaxtında görməkdən böyük məmnunluq hissi duyuruq».\nSonra Aşıqlar Birliyinin sədri Zəlimxan Yaqub çıxış etdi: “Biz üç gün ərzində Qazax, Tovuz, Gədəbəy və Şəmkirdə baş tutan aşıq sənəti təntənəsinin finalını Gəncədə keçiririk. Müstəqil dövlətimizin qayğısının nəticəsidir ki, bütün türk dünyasını birləşdirən belə bir möhtəşəm festival Azərbaycanda reallaşdırıldı. Musiqiyə, sözə, sənətə qiymət verilən ölkənin millətinin başı həmişə uca olur».\nFinal konsertində 7 türkdilli xarici ölkə ilə bərabər, Azərbaycanın 10-a yaxın bölgəsinin aşıqları da iştirak edirdi. Aşıq-ozan sənətinin nümayəndələrinin çıxışı bütün konsert boyu tamaşaçıların alqışları ilə müşayiət olundu.\nProqramın sonunda Kəlbəcər aşıqlarının ifası xüsusilə böyük maraqla qarşılandı.\nKonsertdən sonra festival iştirakçılarının şərəfinə ziyafət verildi. Xarici ölkələrdən gələn aşıq-ozanlar Mədəniyyət və Turizm Nazirliyinin diplomları ilə təltif olundu.\nBeləliklə, I Beynəlxalq Aşıq Festivalı saz-söz sənətinin təntənəsinə çevrildi. Festival çərçivəsində keçirilən konsert proqramlarında dünyanın 7 ölkəsindən 40-dan çox, Azərbaycanın müxtəlif bölgələrindən isə 100-dən artıq ozan-aşıq çıxış etdi. Bu festival bir daha sübut etdi ki, Azərbaycan dövləti xalqımızın milli-mədəni dəyərlərinin qorunmasına, yaşamasına və inkişafına çox böyük diqqət göstərir.\nSonda bir məqamı da qeyd etmək istərdik ki, Mədəniyyət və Turizm Nazirliyi tərəfindən bu festivalın ənənəvi şəkildə hər iki ildən bir keçirilməsi qərara alınıb.\nMədəniyyət.- 2010.- 29 oktyabr.- S. 9.


Peyğəmbər (s) namazda alnını torpağa qoyurdu | Sizinyol.com\nTarix boyu iki məzhəb arasında bəzi məsələlərdə ixtilaflar olmuşdur. Bu məsələlərdən biri də namazda səcdə əsnasında alını nəyin üzərinə qoyulmasıdır. Peyğəmbərdən (s) sonra O Həzrətin (ə) Əhlibeytinin (ə) yolunu tutan şiələrə görə Peyğəmbər (s) namaz vaxtı alnını torpağa qoyurdu. Əlbəttə Həzrətin (s) alnını torpağa qoymasını zikr edən rəvayətləri qeyri-şiə də qəbul edir. Səhih nəql edilən rəvayətlərdə Peyğəmbərin (s) səcdədən qalxarkən alnında isti torpağın müşahidə edilməsi qeyd edilir. Bu nöqtədə iki məzhəb arasında ixtilaf yoxdur. Amma bu günkü günümüzdə istifadə etdiyimiz möhür, türbət mübahisə mövzusuna çevrilib. Bu kimi ixtilaflar indiyə qədər olub və bundan sonra da olacaq. Burada bu ixtilafları həll etmək kimi bir fikrimiz yoxdur. Amma insanı təəccübləndirən bəzi münasiətlər və fətvalar var. Doğrudan da təəccüblənməmək əldə deyil. Məsələn ortaya şübhə atıb bəziləri deyir ki, o zaman torpağa səcdə edirdilər, biz isə müasir dövrdə yaşayırıq və məscidlərimiz xalça ilə döşənib, indi nə edək götürüb məscidə bir Kamaz qummu tökək? Çox primitiv və bəsirətsiz yanaşmadır. Əgər sən etiqad edirsənsə ki, bəli Peyğəmbər (s) o zamanlar torpağa alın qoyurdu, deməli, sən də bu cür etməlisən. Əks halda Peyğəmbərin (s) sünnəsinə əməl etmiş olmursan.\nİslamda məzmun yerində qalmalıdır, amma forma dəyişilə bilər. Məscid hökmləri, minbər, mehrab elə qədimdən qalmadır, amma mümkündür müasir tikili olsun, müasir materiallardan istifadə edilsin.\nArtıq neçənci dəfədir eşidirsən ki, deyirlər: Peyğəmbər (s) o zamanlar nəinki alnını, alnından əlavə burnunu, iki əlin içini, iki dizini və iki baş barmağını da yerə qoyurdu, bəs siz nə üçün təkcə alnınızı yerə qoyursunuz? Amma anlamadıqları çox sadə bir məsələ var. Bu anlaşılmazlıq da İslam Peyğəmbərindən (s) sonra tutduqları mövqe və yer aldıqları cəbhə ilə bağlıdır. Bütün inhiraf və sapmaların kökündə Əhlibeytdən (ə) uzaq düşmək durur. Halbuki İslam Peyğəmbərindən (s) sonra Əhlibeytin (ə) yoluyla gedilsəydi Həzrət İmam Əlinin (ə) səcdənin həqiqi ilə bağl buyurduğu ibrətamiz sözlərdən agah olmuş olardılar.\nBiz bu cür möəqidik ki, insanın alnının yerə qoyulmasının fəlsəfəsi bundan ibarətdir ki, biz alnımızı torpğa qoymaqla Allaha belə deyirik: İlahi, mən sənin yanında heçəm. Özümüz ən uca və nöqtəmi (alın) sənin əmrinlə və sənin qarşında ən dəyərsiz olan, hər gün tapdalanan torpağa qoyuram və bununla da qarşında zəlilliyimi və alçaqlığımı bəyan edirəm. İndi bir anlıq düşünün: İnsanın əlini, ayağını torpağa qoyub bu cür deməsinin nə anlamı var? Axı ayağı torpağa qoymaq zəlillik əlaməti deyil, olsa-olsa torpağın dəyərsiz olduğunu çatdırar. Əks halda, yəni ayağı torpağa qoymaq insanın Allah dərgahında zəlilliyinin əlaməti sayılsaydı, onda gərək etiraf edək ki, insan gəzməklə gündə bir neçə dəfə torpağı ayaqlayır və bununla da Allah qarşısında öz zəlilliyini göstərir. Əslində isə bu cür deyil.\nBizim torpağa səcdə etmənin fəlsəfəsi ilə bağlı İmam Əlidən (ə) öyrəndiyimiz bir hikmət var. Əhlibeytin (ə) yoluyla gedən hər bir şəxs bunu bilməlidir. Ustad Möhsin Qiraəti (Allah hifz eləsin) “Namazın sirləri” adlı kitabında yazır: “Səcdə insanın dörd mərhələdən ibarət həyatının rəmzidir. Həzrət Əli (ə) buyurur: “Birinci səcdə yəni mən torpaqdanam! Səcdədən qalxmaq dünya həyatına işarədir. İkinci səcdə ölmək və torpaqda yatmaqdır. Səcdədən qalxmaq Qiyamət səhnəsinə gətirilməyə işarədir.”” (Bu rəvayət “Bihraul-Ənvar” kitabının 82-ci cildinin, 139-cu səhifəsində qeyd edilib.)\nİmam Əli (ə) məlum buyuruşunda namaz əsnasında icra etdiyimiz iki səcdəyə işarə edir. Birinci səcdəyə getmək yəni torpaqdanam, bu səcdədən qalxmaq, yəni torpaqdan yarandım, ikinci səcdəyə getmək ölüb torpaq olacağam, ikinci səcdədən qalxmaq yəni torpaqdan bir daha Qiyamət səhnəsi üçün diriləcəyəm. “Taha” surəsinin 55-ci ayəsi də bu mətlbə işarədir: “Sizi (ulu babanız Adəmi) də onda (o torpaqdan) yaratdıq. Sizi (öləndən sonra) ora qaytaracaq və (qiyamət günü) bir daha oradan (dirildib) çıxardacağıq.”\nBəli, səcdənin, alnı torpağa qoymanın fəlsəfə və həqiqəti bundan ibarətdir, yoxsa “gərək əlllərinizin içini, dizlərinizi, barmaqlarınızı da torpağa qoyasınız” kimi sözlərin heç bir mənası və dəyəri yoxdur.\nAllah-Təala bizləri Əhlibeytin (ə) nuruyla aydınlananlardan qərar versin! Amin!\nalnını namazda Peyğəmbər qoyurdu torpaga


Azərbaycandakı radikal qruplaşma üzvləri parçalandıqlarını, düşərgələrə bölündüklərini düşünsələr də, bir-birlərini "münafiqlər", "sələfiyyun uşaqları", "rafizilər", "xəvaricilər", "müşriklər" adlandırsalar da, əslində bir mikrosxemdəki eyni funksionallı çiplər təki, bir-birlərinə bənzəyirlər, bir-birlərinin təkrarı və eyniləridir.\nƏhalisinin əksəriyyəti müsəlmanlar olan bütün ölkələrdə olduğu kimi, Azərbaycanda da dindən hakimiyyətə sərt təzyiq vasitəsi qismində istifadə etmək, radikal qruplaşma üzvlərini alətə çevirmək və küçələrə çıxarmaq, qanun pozuntuları və ya cinayətə görə həbs olunmuş islamçını "ictihad yolçusu", "əzabkeş", "mücahid" kimi qələmə vermək artıq sınaqdan çıxarılmış metodlar arasındadır.\nÖlkəmzdə dini dözümlülük, tolerantlıq var. Amma bununla bahəm, din insanları da dözümlü olmalı, dövlətin qaydalarına və qanunların tələblərinə riayət etməlidirlər.\n2015.11.07 / 14:19\nGələcəyə səs verdik - Səbəb və nəticələr\n“Neftçi” rəhbərliyi istefa verməlidir” – Gərginlik


“Mesajı neçə dəfə göndərmək olar?” – Siyavuş Novruzov – Dialoq.info\nCƏMİYYƏT 2020.05.02 14:55\n“Prezident Azərbaycan Respublikasının Baş prokuroru Kamran Əliyevi videoformatda qəbul edərkən verdiyi tövsiyələr sırasında bu məsələyə toxundu. Dövlət başçısı hər zaman bu məsələlərlə bağlı ictimaiyyətə məlumat verir, hər bir məsələyə də öz münasibətini bildirir”.\nBunu Yeni Azərbaycan Partiyasının İcra katibinin müavini, Milli Məclisin Regional məsələlər komitəsinin sədri, millət vəkili Siyavuş Novruzov deyib.\n“Prezident belə halların olması barədə müvafiq siqnalların olduğunu və araşdırmaların getdiyini qeyd etdi. Dövlət başçısı tapşırdı ki, belə bir hal baş verirsə, kimliyindən, kimin himayəsində olmasından asılı olmayaraq, bununla barışmaq olmaz. Bu, dövlət qulluğunda çalışan, işləyən hər bir insan üçün bir mesajdır. Mesajı neçə dəfə göndərmək olar? Kim belə əməllərlə məşğul olursa, qurtarsın, belə əməllərə son qoysun! Əgər bu əməllərə son qoymayacaqlarsa, nəinki vəzifədən azad olunacaq, məsuliyyətə cəlb ediləcəklər” – S.Novruzov qeyd edib.APA\nRəşid Mahmudov: “Pandemiyanın bir yaxşı cəhəti o oldu ki…”


19 Oct 2021 | 14:06\nKeçmiş Yuqoslaviyada müsəlman bosniyalıların dini-milli haqları və bərabərliyi uğrunda mübarizə aparan, bu səbəbdən iki dəfə həbs edilən müstəqil Bosniya və Herseqovinanın ilk prezidenti Aliya İzzətbeqoviçin ölümündən 18 il ötür. Bu mübarizəsinə gənclik illərindən başlayan Aliya İzzətbeqoviç 1990-cı illərdə serb və xorvatların Bosniya və Herseqovinanı bölüşdürmək üçün başladığı hücumlarda ölkəsinin müstəqilliyini qorumağı bacarmışdı.\nAliya İzzəttbeqoviç 1925-ci il avqustun 8-də Bosanski Samaç şəhərində Mustafa və Xibanın beş övladından biri olaraq dünyaya gəlib. Üç yaşında ikən ailəsi ilə birlikdə Sarayevoya köçən və orada təhsilini başa vuran Aliya gəncliyində ölkədə müsəlmanlara qarşı həyata keçirilən ayrı-seçkilik siyasətinə açıq etiraz edən şəxslərdən biri idi.\nİkinci Dünya Müharibəsinin davam etdiyi vaxt Xorvatiyadakı faşist Ustaşa rejimi Bosniya və Herseqovinanı ilhaq edərək, burada müstəqil Xorvatiya dövləti qurdu. Ölkədəki müsəlmanlar “xorvat” adlandırıldı, yəhudilər, serblər və rumınlar da böyük təzyiqlərə məruz qaldılar. Rejimlə razılaşmayan xorvatlar da bu zülmdən əziyyət çəkdilər.\nDigər yandan, irqçi və şovinist serblərin qurduğu “Çetnik” hərəkatı aktiv olduğu bölgələrdə müsəlmanları qırmağa başladı. Çetniklərin əsas məqsədi bütün qeyri-serbləri bu coğrafiyadan tamamilə təmizləmək idi.\nAliya əsas məqsədi Yuqoslaviya dövründə ölkədəki müsəlman bosniyalıları dini və milli mövzularda maarifləndirmək olan “Gənc Müsəlmanlar”ın görkəmli simaları sırasında yer aldı. Bu hərəkat müsəlmanların ölkədəki digər etnik və dini icmalarla bərabər hüquqlar əldə etmələrini, “Çetnik” və Ustaşa rejimi tərəfdarları tərəfindən dağıdılmış müsəlman evləri və məscidlərini yenidən qurmağı hədəfləyirdi.\nİkinci Dünya Müharibəsindən sonra qurulan Yuqoslaviya Federativ Xalq Respublikası faşizm üzərində qalib gəlsə də, müsəlman bosniyalıların dini və milli problemlərini həll etmədi. Aliya da daxil olmaqla “Gənc Müsəlmanlar”ın bəzi üzvləri “dini maarifləndirmə” fəaliyyətləri səbəbiylə 1946-cı ildə həbs edildi. 21 yaşlı Aliyaya 3 il həbs cəzası verildi.\nHəbsxanadan çıxdıqdan sonra Kənd Təsərrüfatı fakültəsinə daxil olan Aliya 2 il sonra Hüquq fakültəsinə keçdi və buradan məzun oldu.\n1949-cu ildə Xalidə xanımla ailə quran Aliya İzzətbeqoviçin Leyla, Səbinə və Bəkir adlı üç övladı dünyaya gəldi.\nMarksist-leninist fikirlərə malik olan İosif Broz Titonun rəhbərlik etdiyi Yuqoslaviyada insan haqları uğrunda mübarizəsini davam etdirən Aliya “Preporod”, “Qlasnik” və sair kimi qəzet və jurnallarda anonim məqalələr yazdı. Aliya məqalələrini uşaqlarının baş hərflərindən ibarət LSB imzasıyla dərc etdirdi. İslam dünyasının durumu ilə yaxından maraqlanan Aliya İzzətbeqoviçin 1960-cı illərdə yazmağa başladığı “İslam bəyannaməsi” adlı əsəri 1970-ci ildə çap olundu.\n1980-ci ildə Titonun ölümündən sonra Yuqoslaviyada ultramillətçi ritorika yenidən çiçəklənməyə başladı. O illərdə Cinayət Məcəlləsinə “Söz cinayəti” ifadəsi əlavə olundu. Aliya 1983-cü ildə - “İslam Şərqlə Qərb arasında” kitabının nəşrindən bir müddət əvvəl 12 müsəlman ziyalı ilə birlikdə həbs edildi.\n“Sarayevo prosesi” adlanan tarixi məhkəmə başladı. Aliya və digər müsəlman ziyalılar “mütəşəkkil cinayətkar qruplaşma qurmaq”, “söz cinayəti” və “ölkəyə qarşı düşmənçilik fəaliyyəti”ndə ittiham olundu. Aliyanın məhkumluğu “İslam Bəyannaməsi” kitabında yer verdiyi ifadələrə əsaslanırdı. O, 14 il həbs cəzasına məhkum edildi.\nHəbsdə də yazmağa davam edən Aliya İzzətbeqoviç “Azadlığa qacışım - Zindandan qeydlər: 1983-1988” əsərini burada qələmə aldı.\nAliya 1990-cı ildə qurulan və bu gün Bosniya və Herseqovinada ən böyük Bosniya partiyası olan “Demokratik Fəaliyyət”in (SDA) ilk lideri seçildi. SDA ilk çoxpartiyalı seçkilərdə Bosniya və Herseqovinada ən çox səsi qazandı, Aliya İzzətbeqoviç isə Yuqoslaviyanın 6 sosialist respublikasından biri olan Bosniya və Herseqovinanın prezidenti oldu.\nYuqoslaviya 1990-cı illərin əvvəllərində parçalanmağa başladı. Yuqoslaviya Xalq Ordusu (JNA) 1991-ci ildə Sloveniyada qarşıdurmalara səbəb oldu, bundan qısa müddət sonra Xorvatiyada da qarşıdurmalar başladı. Bu qarşıdurmalar 1991-ci ildə Bosniya və Herseqovinanın Ravno və Popovo kəndlərinə də sıçradı.\nYuqoslaviyanın parçalanması ilə Bosniya və Herseqovinada müstəqillik məsələsi ön plana çıxdı. Bundan sonra Bosniya müharibəsindəki cinayətlərinə görə ömürlük həbs cəzasına məhkum ediləcək serbiyalı siyasətçi Radovan Karaçiç müstəqillik ideyasına qarşı çıxdı və müharibə olacağı təqdirdə ölkədəki müsəlmanların məhv ediləcəyini bildirdi.\nTarixi Müstəqillik referendumu 29 fevral-1 mart 1992-ci il tarixində keçirildi. Bosniya serblərinin böyük əksəriyyətinin boykot etdiyi referenduma qatılanların 99.7 faizi müstəqil Bosniya və Herseqovinaya “hə” dedi.\nReferendumdan sonra JNA və silahlandırdığı hərbçi serb qruplaşmaları Bosniya və Herseqovinanın müxtəlif şəhərlərinə qarşı hücuma keçdilər. Aliya İzzətbeqoviç bütün bosniyalıları bu hücumlara müqavimət göstərməyə çağırdı. Beləliklə, müstəqillik tərəfdarları onun liderliyi altında sərt mübarizəyə başladılar.\nSerbiyalı hərbiləşdirilmiş qruplaşmalar qadınlar və uşaqlar da daxil olmaqla mülki əhaliyə qarşı kütləvi qırğınlar həyata keçirdi. İnsanlar evlərindən çıxarıldı, qadınlara təcavüz olundu, İslam və müsəlmanlarla əlaqəli hər şey məhv edildi. Konslagerlərdə mülki insanlara inanılmaz işgəncələr verildi.\nÖlkənin müstəqilliyini müdafiə edənlər şimalda və şərqdə serblərə qarşı, cənubda və qərbdə xorvatlarla şiddətli mübarizə aparırdılar. Priyedor, Byelina, Zvornik, Viseqrad, Srebrenitsa və Foça kimi bir çox şəhərdə, həmçinin 3.5 il ərzində serb qüvvələri tərəfindən mühasirədə olan paytaxt Sarayevoda böyük qırğınlar və soyqırımlar baş verdi.\nÖlkəni bölən müqavilə\n1995-ci ildə Dayton sülh müqaviləsinin imzalanması ilə başa çatan müharibənin verdiyi zərər çox ağır idi. Təxminən 200 min insan həyatını itirmiş, 1 milyondan çox insan evlərini tərk etmək məcburiyyətində qalmışdı. Müqavilə ölkədə Bosniya və Herseqovina Federasiyası və Serb Respublikası olmaqla iki idarəetmə forması bərqərar etdi. Üstəgəl, Bosniya və Herseqovina Federasiyası 10 kantondan ibarət olacaqdı.\nAliya silahları susdursa da ölkədə mürəkkəb siyasi idarəetmə forması bərqərar edən müqavilə ilə bağlı bunları demişdi: “Bu, ədalətli sülh deyil, amma savaşın davam etməsindən daha yaxşıdır”.\nAliya İzzətbeqoviç müstəqil Bosniya və Herseqovinanın ilk prezidenti və daha sonra yeni siyasi idarəetmədə Prezident Şurasının ilk rəhbəri oldu.\nGörüşdüyü son lider\n2000-ci ildə səhhətindəki problemlərə görə Prezident Şurasındakı vəzifəsindən istefa verən Aliya İzzətbeqoviç 2001-ci ildə partiyasının qurultayında prezidentliyə namizəd olmayacağını açıqladı. Bosniya və Herseqovina xalqını beynəlxalq səviyyədə tanınan, müstəqil və suveren dövlət qoyan Aliya İzzətbeqoviç 2003-cü il oktyabrın 19-da paytaxt Sarayevoda vəfat etdi.\nAliyəanın ölümündən əvvəl danışdığı son dövlət xadimi dönəmin Türkiyə Baş naziri (indiki prezident) Rəcəb Tayyib Ərdoğan idi.\nƏrdoğan ölümündən bir gün əvvəl baş tutan Aliya İzzətbeqoviçlə görüşü haqda bunları demişdi: “Söhbətində mənə dedi ki, “oğlum Tayyib, sən fəthlərin oğlusan. Ona görə də buranı sizə əmanət edirəm. Bu əmanəti qoruyun”.\nAliya İzzətbeqoviç bu görüşün ertəsi günü vəfat etdi.\nCənazəsinə müxtəlif ölkələrdən 150 mindən çox insanın qatıldığı Bosniya lideri ölümündən əvvəl şəhidlər arasında sadə bir məzarda dəfn edilmək istədiyini demişdi. Bu vəsiyyətinə uyğun olaraq Sarayevodakı Kovaçi qəbiristanlığında dəfn olundu.


Braziliya prezidenti: Putinlə biz çox bənzəyirik\n06 May 2021, 14:20 (GMT +4)\nBakı, 6 may, SalamNews. Braziliya prezidenti Jair Bolsonaro, Rusiyanın Cənubi Amerika respublikası üçün çox maraqlı olduğunu bildirib. O, həmçinin Rusiya lideri Vladimir Putinlə çox bənzədiklərini qeyd edib.\nSalamNews -un TASS-a istinadən verdiyi xəbərə görə, Rio-de-Janeyro hava limanında jurnalistlərlə açıqlama verən Bolsonaro, iki il əvvəl Rusiya Federasiyasında saxlanılan braziliyalı Robson Oliveyranın azadlığa buraxılması ilə bağlı Putinə bir daha təşəkkür edib.\n"Putinlə mən çox bənzəyirik. Bunu heç vaxt inkar etməmişəm. Bu ölkə bizim üçün çox maraqlıdır [Rusiya]", Bolsonaro deyib.


Masallıda turizmin inkişafı üçün hər cür şərait var\nMaşınımız Bakıdan çıxıb Bakı-Astara yoluna çıxanda sürücüdən soruşdum ki, Masallıya neçə saata çatarıq?\n- Allah qoysa, üç saata Masallıdayıq - dedi.\nUşaqlıq vaxtı qarış-qarış gəzdiyim bu yerlərdən ötrü çox darıxdığımdan üç saatlıq yolumuz mənə çox uzun görünürdü. Muğandan keçib subtropik zonaya daxil olanda içimdə nəsə bir yüngüllük hiss etdim. Yaşıl örtüyə bürünmüş cənub dağlarına yaxınlaşdıqca daha rahat nəfəs alırdım. Muğanın isti iqlimi cənubun sərin havası ilə əvəz olunurdu.\nMasallıya sürücünün dediyi vaxtda çatdıq. Masallı 40-45 il öncə gördüyüm Masallı deyildi. Ölkəmizdəki sosial-iqtisadi və mədəni inkişafın bütün təzahürləri bu rayonda da özünü qabarıq göstərirdi. Bu torpağın füsunkar təbiəti fonunda yollar nisbətən rəvanlığı ilə seçilir. Yolların kənarlarında əkilmiş meşə zolağı qəlbə dinclik, rahatlıq gətirir. Münasib yerlərdə qurulmuş, bir-birindən səliqə-sahmanlı ictimai-iaşə obyektləri qonaqların diqqətindən yayınmır. Sanki adamı dincəlməyə səsləyir.\nYolların kənarında ulu öndər Heydər Əliyevin müdrik kəlamları böyük plakatlarda əks olunub. Onlardan birində deyilir: «İqtisadiyyatı güclü olan dövlət hər şeyə qadirdir».\nBəli, Azərbaycan iqtisadiyyatı indi sürətlə inkişaf edir. Bu inkişafın fonunda ölkəmizin füsunkar bir guşəsi olan Masallı da öz yerini tapıb. Son 10-15 ildə burada çoxlu sayda yeni yaşayış binaları, sosial-mədəni obyektlər, səhiyyə və təhsil ocaqları inşa olunub, parklar salınıb, küçələr genişləndirilib, digər sosial yönümlü tədbirlər həyata keçirilib.\nBütün bu gözəllikləri seyr edə-edə, xəyala daldığım bir vaxtda sürücü maşını saxlayıb - «Bu da dediyiniz ünvan - Masallı Rayon Mədəniyyət və Turizm Şöbəsi» - dedi. İlk həmsöhbətim şöbənin müdiri Lətifə Mövsümova oldu. Gəlişimə çox sevindiyini bildirdi: «Doğma qəzetimiz «Mədəniyyət»in əməkdaşını rayonumuzda görmək mənə çox xoşdur».\nLətifə xanım 31 ildir ki, Masallı Rayon Mədəniyyət və Turizm Şöbəsinə rəhbərlik edir. Əməkdar mədəniyyət işçisidir. Rayonun tarixi, sosial, iqtisadi və təbii ki, mədəni həyatı barədə geniş məlumata malik bir insandır. Onunla söhbətimiz də bu axarda oldu. Dediyinə görə, Masallı özünün sosial-iqtisadi inkişaf göstəricilərinə görə cənub bölgəsində yerləşən bir sıra rayonları geridə qoyur: «Elmi-arxeoloji tədqiqatlar və yazılı qaynaqlar göstərir ki, bu ərazidə qədim insanlar təxminən 15-20 min il əvvəl yaşayıblar. Antik dövrdə Manna, Midiya, Atropatena dövlətlərinə, sonralar Qafqaz Albaniyasının Kaspiana vilayətinə, XVI-XVIII əsrlərdə Səfəvilər dövlətinin ərazilərinə daxil olub. XVIII əsrin ortalarında yaranan Talış xanlığı onu da əhatə edib».\nMasallı inzibati rayonu 1930-cu ildə yaradılıb. Bir tərəfdən Xəzər dənizi, digər tərəfdən isə Talış dağları ilə əhatələnir. İqlimi subtropikdir. Viləş, Tatyan, Alvadı, Mafara və digər çaylar rayon ərazisindən axaraq Xəzər dənizinə tökülür. 16 min 663,5 hektar meşə sahəsində palıd, fıstıq, azat (nil), dəmirağac, vələs, qızılağac və digər nadir ağaclar bitir. Hazırda rayonun əhalisi 200 min nəfərə yaxındır. Əhalinin əsas məşğuliyyəti isə kənd təsərrüfatıdır.\nRayonun mədəni həyatı\nLətifə xanımın dediyinə görə, hazırda rayonda 15 mədəniyyət evi, 28 kənd klubu, 79 kitabxana, o cümlədən 1 mərkəzi, 1 şəhər, 1 uşaq, 2 qəsəbə, 74 kənd kitabxanası, tarix-diyarşünaslıq, Heydər Əliyev muzeyi, rəsm qalereyası, 1 mədəniyyət-istirahət parkı, 26 turist obyekti, 1 uşaq incəsənət məktəbi, 117 tarix və mədəniyyət abidəsi mövcuddur: «Klub və mədəniyyət evlərində 115 bədii özfəaliyyət kollektivi fəaliyyət göstərir ki, onlardan ikisi xalq kollektivi adını daşıyır. Bu ada yiyələnmiş Mahmudavar kənd Mədəniyyət evinin «Halay» folklor mahnı və rəsq ansamblı nəinki ölkəmizdə, hətta onun hüdudlarından kənarda da yaxşı tanınır. Kitabxanalarımızın fondunda 458,2 min nüsxə kitab vardır ki, onlardan 86 mindən çoxu latın qrafikası ilə çap edilmişdir. 2009-cu ilin 6 ayı ərzində bu siyahıya min nüsxə də əlavə olunmuşdur».\nOnu da öyrəndim ki, son illərdə Masallı Rayon İcra Hakimiyyətinin yaxından köməkliyi ilə rayonda mədəniyyətin inkişafı, təbliği istiqamətində bir sıra mühüm tədbirlər həyata keçirilib. Mədəniyyət ocaqlarında əsaslı təmirlər aparılıb, invertar və avadanlıqlarla təmin olunub. Bu da mədəni-kütləvi tədbirlərin daha dolğun və məzmunlu olmasını şərtləndirir.\nL.Mövsümova söhbət əsnasında Masallıda turizmin inkişafına dair Mədəniyyət və Turizm Nazirliyi ilə rayon rəhbərliyinin birgə hazırladıqları tədbirlər planına uyğun olaraq daxili turizmin inkişaf etdirilməsi ilə əlaqədar mühüm tədbirlər görüldiyini də diqqətimizə çatdırdı: «Ötən müddət ərzində rayonda olan turist obyektləri qeydiyyata alınıb. Cari ilin may ayında respublikada daxili turizmin inkişaf etdirilməsinə dair müşavirə də məhz Masallıda keçirildi. Lisenziyası olmayan turist obyektlərinin rəhbərləri ilə söhbətlər aparılıb. Hazırda 20 turist obyekti lisenziyalı fəaliyyət göstərir. Qeyd edim ki, əvvəlki illərdən fərqli olaraq rayonumuza gələnlərin sayı xeyli çoxalıb. Ölkəmiz təbii sərvətlərlə, o cümlədən müalicəvi mineral sularla zəngindir. Masallılılar da öz İstisuyu ilə fəxr edir. Allah bu şəfa ocağını bizə əvəzsiz bir nemət kimi bəxş edib. İlin isti aylarında oraya gələnlərin sayı xeyli artıb. Çünki əsl cənnəti xatırladır».\nLətifə xanım bu sözləri çox fərəhlə dedi və onun da əlavə etdi ki, dəniz səviyyəsindən 1620 metr yüksəklikdə, Viləş çayının sahilində yerləşən bu sanatoriya hələ qədim zamanlardan şəfa ocağı kimi tanınıb, buraya gəlib gedənlərin sayı heç vaxt azalmayıb. Lətifə xanımla söhbətimizi yekunlaşdırıb, İstisuya yollandım.\nCənnətin bir addımlığında...\nİstisu sanatoriyası ilə Masallı şəhərini 13 km-lik bir məsafə ayırır. Maşınımız Ərkivandan keçib Qəriblərə üz tutanda göyün mavi dərinliklərindən Dəmbəlov dağının yaşıl zirvəsi görünür. Heyif ki, bu mənzərəni təsvir etmək gücündə deyiləm.\nBu mənzərəni seyr edə-edə İstisu sanatoriyasının girəcəyinə çatdıq. Sürücü maşını bir bulağın yanında saxlayıb, «isti yay günlərində bu sərin bulaq suyundan içmədən getmək günahdır», - dedi.\nSərin bulaq suyunda ilə əl-üzümüzü yuduq, doyunca içdik. Canımıza, ruhumuza rahatlıq gəldi.\nTa qədim zamanlardan insanlar bu yerə - İstisuya şəfa ocağı kimi baxıblar. Onun yaranma tarixi barədə el arasında müxtəlif rəvayətlər söylənilir. Əvvəllər məhdud və primitiv şəkildə fəaliyyət göstərən İstisu illər keçdikcə şöhrətlənmiş, böyüyüb inkişaf etmişdir.\nYay fəslində burada həyat sanki qaynayır. Yaşıllığa bürünmüş dağlar qoynunda dincəlmək, təbiətin gözəlliklərini seyr etmək, çayların, bulaqların, şəlalələrin zümzüməsinə qulaq asmaq, təmiz dağ havasından doyunca udmaq, səs-küydən uzaq olmaq üçün bu yerlərə gələnlərin sayı ilbəil artır. Ən başlıcası isə insanlar burada şəfa tapırlar. Bu suyun tərkibində hidrogen-sulfid, maqnezium-hidrokarbonat, hər litri 30 milliqram yod və b. maddələrlə zəngindir. Ən möcüzəlisi isə odur ki, bu su yerin təkindən, 90-250 km dərinlikdən 60 dərəcədən yuxarı istilikdə çıxır. Bu məhlul da xəstələri iynəsiz, dərmansız sağaldır.\n1960-cı illərin əvvəllərində məşhur həkim-alim, musiqiçi, şair, bəstəkar Mirkazım Aslanlı-Sarəng elmi şəkildə sübut edib ki, sözügedən su ilə revmatizm və onun fəsadları, dəri, böyrək və sidik yolları, mədə-bağırsaq, radikulit, prostat, hiportaniya, qaraciyər və öd yolları, qadın, travmatik zədələnmə və s. xəstəlikləri müalicə etmək olar. Alimin bu kəşfi o vaxtlar böyük maraq yaradır. Rəsmi dövlət xətti ilə SSRİ-nin ayrı-ayrı yerlərindən 12 alim İstisuya ezam olunur. Aparılan tədqiqatlar Azərbaycan aliminin kəşfini təsdiq edir. Beləliklə, İstisu şəfa ocağı 1971-ci ildə Ümumittifaq müalicəvi sanatoriyası statusu alıb. Bütün bu işlərdə ümummilli liderimiz Heydər Əliyevin böyük əməyi olub. Azərbaycan müstəqillik əldə etdikdən sonra ikinci dəfə rəhbərliyə gələn Heydər Əliyev 1997-ci ildə «Sanatoriya və kurortların özəlləşdirilməsi haqqında» fərman imzalayıb. Məlum fərmandan sonra 1998-ci ildə bu şəfa ocağı iş adamı İldırım Allahyarov tərəfindən özəlləşdirilib və «Fatimeyi-Zəhra şəfa sanatoriyası» adlandırılıb. Elə həmin vaxtdan da burada genişmiqyaslı bərpa, tikinti-quruculuq işləri görülməyə başlanılıb. İndi sanatoriyada Avropa standartlarına uyğun müalicə vannaları, istirahət üçün kotteclər, 160 yerlik mehmanxana, digər infrastruktur obyektləri mövcuddur. Vanna korpusunda aparılan əsaslı təmir işləri tibbi-gigenik tələblərə tam cavab verir. Müalicə ocağında uzun illərdən bəri problem olan kanalizasiya sistemi yenidən qurulmuş, üç kilometr kənardan sanatoriyaya içməli su xətti çəkilib. Ərazinin relyefi nəzərə alınaraq xəstələrin rahat hərəkət etmələri üçün səkilər yenidən qurulub. Burada mədəni-məişət, ictimai-iaşə obyektləri də yeniləşdirilib, onların estetik görünüşü xeyli yaxşılaşdırılıb. Ən başlıcası isə sanatoriyaya gələnlərə indi nümunəvi tibbi xidmət göstərilir. Gəzinti yerlərində yazılmış «Bir kurs müalicə bir il yaşamaq deməkdir» şüarı bura gələnlərdə böyük inam yaradır.\nSanatoriyada müalicəyə gələnlərin mədəni istirahəti də nəzərdən qaçmayıb. Vaxtaşırı olaraq rayon mədəniyyət və turizm şöbəsi burada konsertlər təşkil edir, müxtəlif tədbirlər həyata keçirir. İstirahətə gələnlər Viləş çayındakı çimərlikdən, dəvə və atla gəzintidən də istifadə edirlər. Eyni zamanda onlar üçün qonşu Yardımlı, Lənkəran, Lerik və Astara rayonlarına turist səfərləri də təşkil olunur. Bütün bunlarla yanaşı, yeməkxanada verilən yüksək keyfiyyətli yeməkləri də nəzərə alsaq, burada istirahət etməyə dəyər.\nÖtən illərə səyahət\nYadımdadır, ötən əsrin 60-cı illərində bu yerlərə valideynlərimlə gələrdim. O zaman burada yaxın kəndlərdən olan insanlar meşədən ağac qırıb balaca-balaca komalar tikirdilər. Muğandan, Mildən və başqa yerlərdən gələn insanlar həmin o komalarda qalıb primitiv vannalarda çimərdilər. İşıq əvəzinə neft lampası, yemək bişirmək üçün odun yandırardılar. Hara gəldi zibil tökülürdü. Bütün yayı zir-zibil əlindən tərpənmək, üfunətdən nəfəs almaq olmurdu. Onda mənim 10-12 yaşım vardı. Bunlara əhəmiyyət vermirdim. Mənimki Viləş çayında çimmək, dağ-daşda gəzmək idi.\nYanar dağa, Mişara, Şəlaləyə uşaq marağı ilə baxmağa gedirdim, yorulmazdım, usanmazdım.\nİndi nə 40-45 il əvvəlki komalar var, nə neft lampası, nə də odundan çatılmış tüstüləyən ocaqlar. Allahın bəxş etdiyi gözəlliyə insanlar da əlavə gözəllik verib, bir harmoniya yaradıblar. Mən gücüm çatan bu gözəlliyi vəsf etməyə çalışdım.\nGördüklərimi fotoaparata köçürdüm, eşitdiklərimi diktofonun yaddaşına yazdım.\n«Allahın nemətinin qədrini bilək»...\nBu sözlər vanna otaqlarının qarşısında, isti suyun çıxdığı yerdə yazılıb. Bura gələn hər bir insan əvvəlcə suyun çıxdığı yerə gəlir və Allahın möcüzəsi qarşısında səcdə edərək dua edir: «İlahi, bu neməti biz çox görmə». Sonra da növbə ilə vanna otaqlarına girirlər. Vanna qəbul edən insanların çay stolu arxasında etdikləri söhbətlər də maraqlı olur. Ən çox da bu suyun şəfasından danışırlar. Gəlişimin birinci günü kanadalı telejurnalist də çəkiliş aparırdı. O, isti suyun çıxdığı yeri çəkdikdən sonra uzun müddət həmin yerə çox diqqətlə baxdı və başını buladı. Tərcüməçi onun dediklərini dilimizə çevirdi: «Allah sizə böyük nemət verib. Bu, əsl möcüzədir. Görürəm ki, xalqınız bu nemətin qədrini bilir. Xoşbəxt insanlarsınız».\nVannadan çıxıb yaxınlıqdakı çayxanada əyləşirəm. Diqqətimi qonşu stolda oturan 5-6 nəfər yaşlı adamın söhbəti çəkir. Yaxınlaşıb özümü təqdim edirəm və onların fikirləri ilə maraqlanıram.\nMasallının Ərkivan kənd sakini İsmayıl Məmmədov deyir ki, bura lap uşaq vaxtlarından gəlib-gedir: «O zaman nəqliyyat yox idi. Araba ilə adamlar gəlib buradan su aparardılar. Qoca adamlar ayaqlarını həmin suya qoyandan sonra ağrıları kəsərdi. Mənim də ayağımda qaşınma var idi. Valideynlərim məni bura gətirdi. Elə o dərd-bəlam o vaxtlardan burada qaldı».\nSaatlı rayonundan gəlmiş Savad Abbasov isə bildirir ki, belində, ayaqlarında olan ağrılar onu çox incidirmiş: «Məsləhət gördülər ki, bu sanatoriyaya gəlim. 5 gündür ki, gəlmişəm. Artıq ağrılarım azalıb. Çox yer gəzmişdim, müalicə etdirmişdim, heç bir xeyri olmamışdı. İndi özümü çox yaxşı hiss edirəm. Əlimdə imkanım olsaydı, bu yeri bütün dünyaya tanıdardım. Belə yerləri işıqlandırmaq lazımdır. Qoy insanlar gəlib burada dincəlsin, şəfa tapsınlar».\nSaatlının digər sakini, ixtisasca müəllim olan Əkbər Seyfullayevin dedikləri də maraqlı idi: «Mənim oynaqlarımda ağrılar var idi. Həkimlərə müraciət etdim. Dedilər, revmatizmin var, oynaqların da duz yığılıb. Buranı məsləhət bildilər, 3 ildir bura gəlirəm. Artıq heç bir ağrım qalmayıb».\nBu yaşlı insanların hamısı sanatoriyanın müdiriyyətindən, həkimlərdən, təmizlikdən, səliqə-sahmandan razılıqla danışdılar.\nSanatoriyanın rəy kitabından sətirlər\n«Allah bu yeri, bu gözəlliyi sizə hədiyyə edib. Burada necə gözəl insanlar var. Onların qonaqpərvərliyi adamı valeh edir. Mən dünyanın çox kurortlarında olmuşam. Qonağın belə qarşılanmasını görməmişəm. Bu sanatoriyaya rəhbərlik edən İldırım müəllimin böyük ürəyi var. Burada hər şey yaxşıdır. Xidmət, yemək, müalicə, üstəgəl təbiətin gözəlliyi».\nBu sətirlərin müəllifi Moldavanın Azərbaycandakı səfiridir.\nSəhiyyə Nazirliyinin kollektivi adından yazılan rəydə isə deyilir: «Qoy, Allah həmişə bu müqəddəs ocağı qorusun».\n«Əziz İstisu rəhbərliyi və burada çalışan insanlar. Sizə əlvida demirəm. Ona görə əlvida demirəm ki, buranın təbiəti və insanları mənim yaddaşıma əbədi həkk olundular. Çalışacam ki, bu yerlərə həmişə gəlim».\nBu isə Nigar Səmədli adlı bir nəfər Bakı şəhər sakininin rəy kitabına yazdıqlarıdır.\nSanatoriyanın rəy kitabında yüzlərlə insanın təəssüratları yer almışdı. Hamısında da təbiətin möcüzəsi ilə insan əməyinin vəhdəti olan bu nicat ocağı haqqında xoş fikirlər və istirahət mərkəzinin rəhbərliyinə minnətdarlıq vardı.\nMasallıda turizmə önəm verilir\nOnu da qeyd edim ki, bu sanatoriyaya təkcə Bakıdan və respublikanın ayrı-ayrı bölgələrindən deyil, habelə Rusiya Federasiyasından, Gürcüstandan, Kanadadan, ABŞ-dan, Fransadan, Türkiyədən və dünyanın başqa yerlərindən üz tutanların sayı ilbəil artır. Bu da onu göstərir ki, Masallıda turizmin inkişafı üçün potensial var. Buradakı subtropik iqlim şəraiti, təbiət mənzərələri, tarixi yerlər, qədim maddi-mədəniyyət nümunələri turizmin inkişafına təkan verən amillərdir. Turizmə həvəs göstərən bir çox yerli iş adamları tərəfindən inşa edilən taxta kotteclər, yerli qırmızı kərpicdən və kubik daşlardan yüngül konstruksiya ilə tikilən evlər buraları daha yaraşıqlı göstərir. «Türkan», «Nil bulağı», «Karvan», «Dəmirağac», «Masallı», «Rasim», «Sim-sim», «Kondinsioner» və digər istirahət ocaqları son illər daha çox tanınır. Rayon İcra Hakimiyyəti, rayon mədəniyyət və turizm şöbəsi bu iş adamlarına yaxından dəstək olur. İndi Masallıda turizmin inkişafı ön plana çəkilib.\nMasallıda 12 günlük istirahət ürəyimcə oldu. İstirahətin sonuncu günü İldırım Allahyarovla görüşdüm. Söylədim ki, doyunca gəzdim, yaxşıca istirahət etdim. Amma bu dağların zirvəsinə uşaqlıqda qalxdığım kimi qalxa bilmədim.\nİldırım müəllim dayandığımız yerdən Dəmbalov dağının zirvəsini göstərib dedi: «Gələcəkdə o dağın zirvəsinə kanat çəkdirəcəm, orada restoran tikdirəcəm. İnşallah, onda arzuna çatarsan. Hələliksə planlarımız çoxdur. Ən böyük arzum doğma Azərbaycanın bu əvəzsiz guşəsini beynəlxalq turist mərkəzinə çevirməkdir».\nOnunla xudahafizləşib maşına əyləşdim. Yolboyu qurduğum xəyallar məni gələcəyə apardı. Xəyalən İldırım Allahvarovun tikdirdiyi kanatla Dəmbalov dağının zirvəsinə qalxdım. Orada ingilis, rus, fransız, alman və başqa dillərdə danışan insanları gördüm.\nMədəniyyət.- 2009.- 28 avqust.- S. 8-9.


12:21 28-05-2022 | 320 | Siyasət\nBayrağımızın üçrəngli düsturu məhz Əli Bəy Hüseynzadənin adı ilə bağlıdır\nBayrağımızın üçrəngli düsturu məhz onun adı ilə bağlıdır. Bütün həyatı boyu elə 3 istiqamətdə - inancımızın, milliyyətimizin və inkişafımızın yolunda fəaliyyət göstərib. Qafqaz şeyxülislamı olan babasının himayəsində böyüyüb, türk birliyinin ideoloqu olub, Qərb dəyərlərinin təbliğatçısı kimi çıxış edib.\nƏli bəy Hüseynzadə özü haqqında “24 fevral 1864-cü ildə Qafqaz Azərbaycanında Kür nəhri sahilində − Salyanda dünyaya gəlmişəm” yazıb. Taleyi isə onu tezliklə Kürün o biri başına − Tiflisə aparıb çıxarır. Məhz burada Mirzə Fətəli Axundov balaca Əli bəyin ilk təhsilinin əsasını qoyur. Beləcə, Azərbaycan Xalq Cümhuriyyəti dövründə dövlət bayrağında üç rənglə simvollaşan Azərbaycan vətəndaşının ideya-mənəvi dəyərləri məhz onun adı ilə bağlıdır. Bu gün doğma yurdunda da onun adı əbədiləşdirilib.\nBatumda imzalanan Türkiyə-Azərbaycan dostluq müqaviləsinin mətninin hazırlanmasında da böyük mütəfəkkir Əli bəy Hüseynzadə xüsusi rol oynayıb.\nŞərqdə ilk opera sayılan Üzeyir bəy Hacıbəylinin “Leyli və Məcnun” operasının ilk tamaşasının bədii tərtibatçısı, rəssamı da Əli bəy Hüseynzadə idi. Müsəlman şərqində ilk demokratik cümhuriyyət də məhz Azərbaycanda elan edilib. Əli bəyin ideoloqluğu, Üzeyir Hacıbəylinin bəstələdiyi himnimizin musiqisinin müşayiəti ilə.


Top 10 Cook Adaları Onlayn Casino Saytları | Depozit bonusu yoxdur\nKuk Adalarından oyunçu qəbul edən onlayn kazinolarda heç bir çatışmazlıq yoxdur. Buna görə ən yaxşılarını tapmaq üçün operatorları nəzərdən keçirmək və müqayisə etmək üçün bir sıra meyarlar lazımdır. Təhlükəsizlik siyahımızın başında gəlir. Axı, real pulla oynadığınız zaman ən yüksək təhlükəsizlik standartlarına uyğun olduğuna əmin olmalısınız. Sonrakı oyun seçimidir. Kazinoların saytlarını müxtəlif çeşidli keyfiyyətli oyunlarla qiymətləndiririk. Bonuslar da diqqətlə araşdırılır. Ədalətli şərtlərlə səxavətli təklifləri yoxlayırıq. Kazinolar saytlarının mobil uyğunluğunu da qiymətləndiririk. Yalnız yolda qüsursuz oyun təklif edənlər kəsiyi düzəldirlər. Aşağıdakı operatorlar bütün sahələr üzrə ən yaxşı nəticə göstərdilər. Ən yaxşı Kuk Adaları onlayn kazinolarını sizə təqdim edirik:\nFRESH bonusları ilə ən yaxşı 10 Cook Islands Online Casino saytları!\nƏn böyük bonuslarla ən yaxşı 10 Cook Island Online Casino saytları haqqında!\nKuk Adalarının sakinləri ölkədə qumar oyunlarının qanuni olmasına baxmayaraq bir ton torpaq əsaslı qumar seçimlərinə sahib deyillər. Bununla birlikdə, onlayn qumar saytlarının arxasındakı texnologiya sayəsində Cook Islanders indi bütün mərclərini onlayn yerləşdirə bilər. Ölkədə yaşayırsınızsa və onlayn qumar oyunları ilə maraqlanırsınızsa, ən yaxşı Kuk Adaları qumar saytlarında bu təlimatı əldən vermək istəməyəcəksiniz.\nƏn yaxşı Kuk Adaları qumar saytları siyahısımız vacib olsa da, bu təlimatda tapa biləcəyiniz tək şey deyil. Kuk Adalarında qumar qanunları, bank üsulları, Suallar və daha çoxu da daxil olmaqla mövzulara dair əlavə məlumatlar əlavə etdik.\nİnternetdə qumar oynamağa başlamaq üçün qaşınma edənlər, aşağıda göstərilən tövsiyələr siyahısı ilə topu yuvarlaqlaşdırmaq istəyirlər. Burada ən yaxşı Kuk Adaları qumar oyunları siyahısımızı daxil etdik. Bütün araşdırmaları etdik, buna görə məcbur deyilsiniz! Aşağıdakı variantların ölkənizin sakinləri üçün ən yaxşı onlayn qumar saytları olduğuna əminik. Bu təlimatın sonrakı hissəsində, daha çox məlumat istəyirsinizsə seçim seçimimiz barədə məlumat əldə edə bilərsiniz.\nOrada çox sayda qumar saytının ən yaxşısı barədə fikirlərini təqdim edən bir çox saytla, kimə etibar edəcəyinizi necə öyrənə bilərsiniz? Bunu nəzərə alaraq, seçim prosesimizin bir hissəsi hesab etdiyimiz hər şeyə pərdə arxasında bir görünüş vermək üçün bu bölməni inşa etdik. Aşağıda təsvir edilən prosedurun ən yaxşı Cook Islands adli qumar saytlarının ən yaxşı siyahısını tapmağımıza kömək etdiyinə əminik.\nƏvvəla, siyahımızda bir yer qazanmağımız üçün pul ödəmək istəyən hər hansı bir veb saytdan pul almaqdan imtina edirik. Burada ləkələr yalnız Cook Islanders-in onlayn qumar oynaması üçün ən yaxşı yerlərdən biri olmalarını nümayiş etdirən saytlar tərəfindən qazanılır. Yerləşdirmə müqabilində heç vaxt pul almayacağıq, buna görə də hər zaman həqiqətin vicdanlı və etibarlı bir nümayəndəsi olaraq qalacaqsınız.\nÜmumilikdə, komandamız qalanlardan ən yaxşısını almağa kömək etmək üçün hər bir kazinonun ondan çox fərqli sahəsinə daxil olur. Hər potensial əməliyyatı təhlil edərkən onların iş vaxtları, ümumi nüfuz, keçmiş məsələlər, bonuslar və daha çox kimi keyfiyyətlərini dərindən araşdırırıq. Hər hansı bir sahə çatışmazlığını tapsaq, onları siyahıdan çıxarırıq və çox yüksək gözləntilərimizə cavab verən başqalarını axtarmağa davam edirik.\nHər şeydən çox, bütün seçimlərimizi nəzərdən keçirərkən oxucularımızın təhlükəsizliyi diqqət mərkəzindədir. 100% qorumağınızdan əmin olmaq üçün təhlükəsizliklə bağlı ciddi istəklərimizə cavab verməyən hər hansı bir qumar saytlarını atdıq. Tövsiyə olunan Kuk Adaları qumar saytlarımızın hər hansı birində oynamaq qərarına gəlsəniz, sənayedə ən yaxşı qorunmanın olacağına əminik.\nƏn yaxşı 10 Cook Island Online Casino Saytları Yenilənib: İyun 9, 2020 Author: Damon\n1 FRESH bonusları ilə ən yaxşı 10 Cook Islands Online Casino saytları!\n1.1 Ən böyük bonuslarla ən yaxşı 10 Cook Island Online Casino saytları haqqında!\n2 Tövsiyə etdiyiniz bu saytları necə bilirəm?\nsuper bonus kodları\nƏn yaxşı 10 Cook Adaları ...


Bakıda maşın alverçisi müştərini bıçaqladı - modern.az\n11 Sentyabr 2019, 00:11 | AKTUAL\nBakıda maşın alverçisi müştərini bıçaqladı\nNəsimi rayonunda bıçaqlanaraq ağır vəziyyətdə olan şəxsi polislər xəstəxanaya çatdırıb.\nModern.az APA-ya istinadən xəbər verir ki, hadisə Nəsimi rayonu 1-ci mikrorayonda baş verib.\nBelə ki, 38 yaşlı Etibar Təvəkkül oğlu hələlik adı məlum olmayan şəxs tərəfindən bıçaqlanıb.\nƏrazidə xidmət aparan Nəsimi Rayon Polis İdarəsinin 19-cu Polis Bölməsinin əməliyyat qrupu yaralını 1 saylı şəhər xəstəxanasına çatdırıb. Hadisəni törədən şəxs zərərsizləşdirilərək saxlanılıb.\nYaralı cərrahi əməliyyat olunub. Məlum olub ki, hadisəyə səbəb avtomobilin satan şəxslə müştəri Etibarın mübahisəsi olub. Etibarın ilkin izahatına görə o, pulu gecikdirib.


İspanaq haqqında bilmədiklərimiz » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 3985\nTarix : 12.02.2017, 11:00\nBeləliklə ispanağın xeyirli xüsusiyyətləri...\nSon illər aparılan araşdırmalar nəticəsində bəlli olmuşdur ki, ispanaq xərçəngin inkişafının qarşısını alma gücünə malikdir. Bu onunla izah edilir ki, onun tərkibində fitonutrientlər maddələri vardır ki, onlar, yeni yaranmış məhz xərçəng şişlərinin yeni damarlar inkişaf etdirməsinə imkan vermirlər. Bununla şişin gələcək inkişafı mümkün olmur.\nİspanaqda çoxlu sayda olan K vitamini haqda qeyd etmək istərdik ki, o,həm qanın laxtalanmasına kömək edir, həmçinin kalsinin sümüklərdə qorunub saxlanılması kimi funksiyasına malikdir.\nOnun tərkibində bir çox mikroelemtlər də vardır. Bunlardan: maqnezium və selen, kalsium və sink, kalium və fosfor, dəmir və mis, marqans və natriumu qeyd etmək olar.\nTəsirinə görə, o orqanizmi müxtəlif qidalı maddələrlə təmin edərək, hətta ziyanlı toksin və şlaklardan təmizləyir. Bu kimi xeyirli xüsusiyyətlərinə görə, o yalnız kökdən geri qalır.\nTərkibində olan yüksək dəmir konsentrasiyasına görə, qanda hemoqlobini aktivləşdirərək, hüceyrələrin oksigenlə təmininə kömək edir. O, həmçinin maddələr mübadiləsinin yaxşılaşmasını və orqanizmin enerji istehsalını təmin edir.\nİspanağın qoca(köhnə)yarpaqlarının tərkibində yüksək miqdarda oksalat turşusu vardır. Sidik kanalı və böyrəyində problemi olanlar və xora xəstəliyi(yazva) olanlara ispanaq məsləhət görülmür.\n100 qr ispanağın tərkibi:\n- 23 kkal\n- zülal - 2.9 qr\n- yağlar - 0.3 qr\n- qidalı tellər - 1.3 qr\n- orqanik turşular - 0.1 qr\n- su - 91.6 qr\n- doymamış yağ turşuları - 0.1 qr\n- kraxmal - 0.1 qr\n- doymuş yağ turşuları - 0.1 qr\nEtiketlər: əlavə, Şəkər, xırda, doğranmış, əzilmiş, Üzərinə, keşniş, sarımsaq, kənara, süfrəyə, verin, sonra, versin, qoyun, olarsa, turşuluğundan, olmalıdır, Alçanın, şirəli, zövqə